Vučić proglasio ubedljivu pobedu - Info 24\nAleksandar Vučić -Izbori 2018\nPredsednik Srbije i SNS Aleksandar Vučić izjavio je veceras da je lista koju je predvodio na beogradskim izborima osvojila više od 45 dosto glasova, što je najbolji rezultat koji je ikada ta stranka postigla u Beogradu.Vučić:Za 50-tak dana ime gradonačelnika.Vučić:Razlika između „nas i njih“ – 30 odsto\nMnogi su pričali kako promene počinju, rekao je Vučić i dodao da ne zna na koje su promene mislili, ali su valjda očekivali da će iz politike mržnje nešto biti drugačije u Beogradu, Sevojnu, Boru, Aranđelovcu.\nU Sevojnu je lista broj 1. Aleksandar Vučić osvojila 62,02 odsto glasova, rekao je i dodao da su to konačni rezultati.\nŠto se Beograda tiče, mi smo prebrojali 85 odsto glasačkih listića, i osvojili smo više od 45 odsto glasova, što je naš najbolji rezultat ikada postignut u Beogradu, primetio je Vučić.\n„Hoću da zahvalim Beograđanima koji su pokazali da više poštuju rezultate rada od kampanje mržnje. Hvala građanima koji poštuju rad, što su pokazali da je najbolja kampanja ono što ostavljamo iza sebe“, rekao je lider SNS.\nVučić:Za 50-tak dana ime gradonačelnika\nPredsdsednik Srbije i SNS Aleksandar Vučić izjavio je večeras da će se ime novog gradonačelnika Beograda znati za nekih 50-ak dana.\nVučić: Nemam ništa protiv da Dačić bude u gradskoj vladi\nPredsednik SNS Aleksandar Vučić rekao je da nema ništa protiv sa SPS bude u gradskoj „vladi“.\nOdgovarajući na pitanje novinara da li će SNS da pozove SPS u gradsku vladu, Vučić se našalio kontrapitanjem: „Je l“ to Dačić pitao?“.\n„To će odlučiti ljudi sa liste, ja nemam ništa protiv“, napomenuo je predsednik SNS i predsednik Srbije.\nVučić:Razlika između „nas i njih“ – 30 odsto\n„Ja im čestitam“, kazao je Vučić uz napomenu da je razlika u procentu između, kako je rekao, „nas i njih – 30 odsto“.\nIstakao je da će SNS učiniti sve od sebe da započne i okonča sve projekte koje su obećali – od metroa do Beograda na vodi.\n„Hoću i da zahvalim svima na našoj listi koji su Beograd stavili iznad politike. Svi oni biće uključeni na različite načine i biće posvećeni velikoj podršci građana Beograda“, rekao je.\n„Za mene važno da smo svima koji su čekali da se dočepaju gradske kase, kao trule kruške, a bilo je i vreme, kažemo da ljubavlju, radom, marljivošću i posvećenosti možemo da ih pobedimo“, kazao je.\n„Ovo za nas predstavlja obavezu više da zajednički radimo u budućnosti. Za nas će pobeda biti obećani projekti, veće plate, već pepenzije i time ćemo da se borimo“, rekao je Vučić.\nVučić: Šešelj nije hteo rizik\nPredsednik SNS Aleksandar Vučić rekao je da je SNS pustila sve novinare u izborni štab, za razliku od nekih drugih lista.\n„Ne znam ko je koga puštao ali mi smo puštali sve medije koji mogu da postavljaju sva pitanja. Mislim da je to demokratski. Da smo mi uradili nešto slično, bili bi smo na stubu srama“, rekao je Vučić odogovarajući na novinarsko pitanje na konferenciji za novinare u prostorijama SNS.\nPrema njegovim rečima, politika treba da se vodi na drugačiji i ozbiljan način, tako da svako radi svoj posao.\n„Neka oni zabranjuju novinarima, a onda će da pričaju da su neki drugi krivi, a mi ćemo da radimo svoj posao“, rekao je predsednik Srbije i napomenuo da kod „Srba nema ništa gore nego da nekog ne puste da uđe u kuću“.\nIako je Nebojša Stefanovć tražio da se ide na parlamentarne izbore, Vučić je naveo da on nije bio za to, napominjući da su prvi ispod SNS dobili 30 odsto manje glasova u Beogradu od SNS.\nUpitan za rezultate liste Srpske radikalne stranke, Vučić je naveo da bi radikali prošli cenzus da je predsednik SRS bio kandidat za gradončelnika.\n„Šešelj nije želeo da rizikuje, a drugog kandiata, za kojeg neću da kažem ništa loše, ljudi ne poznaju.“, naveo je Vučić i dodao da radikalima nije baza u Beogradu.\nŠto se Demokratske stranke tiče, Vučić smatra da su njihovi birači su pomislili da glasom za drugog mogu da pobede.\n„Nisu živeli u realnom svetu, otkazali su lojalnost svojoj stranci, što ja ne razumem, ali to ne znači da ne poštujem to što je 18 odsto ljudi za to (listu Dragana Ðilasa) glasalo – za najsnažnije uporište naših protivnika“, rekao je Vučić ističući da je razlika je između njih i SNS opet 30 odsto.\nVučić: Tražićemo monitoring izbora u SAD\n„Čuo sam da je Kajl Skat bio u Altini i Grmovcu, gde je SNS uzeo više od 60 odsto glasova i drago mi je što je bio tamo“, rekao je Vučić odgovarajući na novinarsko pitanje na konferenciji za novinare u prostorijama SNS.


Džikić pokazao da ume sa Zvezdom, da li je vreme za ''crveno-belu osvetu''? - Sportske.net\nDžikić pokazao da ume sa Zvezdom, da li je vreme za ''crveno-belu osvetu''?\nPo svemu prikazanom od početka sezone, Crvena zvezda mts i Budućnost VOLI su potpuno zasluženo u finalu ABA lige.\nPavićević: "Nije mogao biti lepši kraj sezone"Alimpijević: "Prvi put ovako vatrena podrška, to izvlači najbolje iz nas"Borba za trofej i Evroligu - Ovo su termini utakmica!Borba za trofej i Evroligu - Ovo su termini utakmica!Nije samo Budućnost - Protiv koga Zvezda sve igra u finalu? (TVITOVI)\nMornar je sinoć pružio dostojan otpor braniocu titule u prepunoj dvorani ''Alesandar Nikolić'', ali Zvezda nije dozvolila iznenađenje i na kraju je ubedljivo slavila u majstorici drugog polufinala.\nSada nas očekuje finalna serija, dvoboji Crvene zvezde i podgoričke Budućnosti, koja je dan ranije eliminisala Cedevitu u polufinalu.\nO terminima finalnih utakmica možete da čitate OVDE, a prilika je da se sada podsetimo i prethodnih međusobnih duela Zvezde i Budućnosti tokom ove sezone.\nOno što je posebno zanimljivo, to je činjenica da Podgoričani od dolaska Aleksandra Džikića na njihovu klupu ne znaju za poraz od Zvezde.\nU tekućoj sezoni Zvezda i Budućnost su se dva puta sastajali i oba puta su slavili Podgoričani. Najpre u Beogradu 15. oktobra (79:75), a onda i 8. januara u ''Morači'', kada je bilo 92:86 za Budućnost.\nUmeo je Džikić i sa Partizanom tokom prošle godine dva puta da savlada favorizovanu Zvezdu, tada pod vođstvom Dejana Radonjića (86:81 u ABA ligi, pa 78:77 u Superligi) i ova njegova iskustva protiv crveno-belih biće možda i najveći adut Podgoričanima u predstojećoj finalnoj seriji.\nAli, bez obzira na sve to i saznanje da ova ekipa Budućnosti može ravnopravno da se nosi sa Crvenom zvezdom, aktuelni šampion je i dalje veliki favorit za odbranu trona, pogotovo što prve dve utakmice igra pred svojim navijačima, što završava sa ovogodišnjim učešćem u Evroligi i što će moći potpuno da se posveti pripremama utakmice sa Podgoričanima, a što tokom sezone baš i nije bio slučaj.\nU svakom slučaju, očekuje nas dobra košarka, pune tribine i u Beogradu i u Podgorici, možda i najzanimljivija finalna serija u poslednjih nekoliko godina.


Prvi Lidl u gradu na obali Tise počeće sa radomu isto vreme kada i novi diskont u Pančevu, pa će ukupan broj Lidl prodavnica u Srbiji biti 39.\n„Kao što smo najavili, nastavljamo da širimo našu prodajnu mrežu i u 2020. godini, jer želimo da što većem broju građana Srbije učinimo dostupnim odabrane artiklesa najboljim odnosom cene i kvaliteta. Radujemo se što ćemo novim otvaranjem jedinstven koncept kupovine približiti i građanima Bečeja,a nadamo se da će uskoro proizvodi iz Lidla postati nezaobilazni u njihovim domaćinstvima. Sve one koji nam se budu pridružili na dan otvaranja, očekuju slavljeničke cene i zabavan program“, izjavila je rukovodilac korporativnih komunikacija u kompaniji Lidl Srbija Martina Petrović.\nPažljivo odabran asortiman od 1.600 proizvoda domaćih i stranih dobavljačanaći će se i na policama nove prodavnice u Bečeju, a osim prehrambenog asortimana, tu je i ponuda neprehrambenih proizvoda koja se svake nedelje menja. Između ostalog, potrošači će imati priliku da se uvere u nemačku garanciju kvalitetaodeće iz Lidla sa i odaberu odevne komade sa Hohenstein oznakom koja garantujebezbednost, postojanost, otpornost i tačnost veličina.\nI prehrambeni i neprehrambeni proizvodi, koji se mogu kupiti isključivo u Lidlu, testirani su u nedavnom istraživanju agencije IPSOS, sa ciljem provere zadovoljstva lokalnih potrošača Lidlovim brendovima. Od 5700 ispitanih stanovnika Srbije, čak 77 odsto ocenilo je Lidlove proizvode kao vrlo dobre i odlične. Nezavisnim istraživanjem potvrđeno je da je upravo asortiman, jedan od razloga zbog čega je ovaj trgovinski lanac postao izbor za kupovinu velikog broja potrošača Srbije.\nRadno vreme Lidl prodavnice u Bečeju, biće od 8 do 22 časa svakog dana u nedelji.


Novčana pomoć zaposlenima u zdravstvu u RS\nMedicinski radnik pod zaštitnom opremom u Bosni i Hercegovini\nUpravni odbor Fonda solidarnosti za obnovu Republike Srpske donio je odluku o isplati novčane pomoći zaposlenima u javnim zdravstvenim ustanovama u iznosu od 13 310 000 KM (6 655 000 evra) koja počinje danas.\nRadi se o jednokratnoj pomoći od 1000 KM (500 evra) za sve radnike u zdravstvu, koji su radili minimalno tri sedmice, u trajanju od 15. marta do 15. aprila.\nPredsjednik Vlade Republike Srpske Radovan Višković nakon sjednice Upravnog odbora Fonda solidarnosti za obnovu RS rekao je da je na današnjoj sjednici donesena i odluka o isplati 16 miliona KM (8 miliona evra) za poreze i doprinose za mjesec mart privrednim subjektima koji su odlukama Vlade RS onemogućeni da posluju.\nDodao je i da ova cifra nije konačna.\n"Odlučeno je i da 24 miliona KM (12 miliona evra) bude uplaćeno Fondu zdravstvenog osiguranja Republike Srpske za nabavku medicinske i zaštitne opreme za potrebe zdravstvenog sistema", rekao je Višković nakon sjednice Upravnog odbora Fonda.\nPodsjećamo da je prema ranijoj preporuci Vlade RS predviđeno da se porezi i doprinosi za radnike u realnom sektoru na martovsku platu izdvoje iz Fonda solidarnosti za obnovu Republike Srpske, osnovanog nakon poplava 2014. godine.\nIstom preporukom pozvani su radnici u javnom sektoru RS da dobrovoljno odvoje dio svoji martovskih primanja u korist Fonda solidarnosti kako bi se iz njega uplatili porezi i doprinosi za radnike u realnom sektoru.\nBroj zaraženih zdravstvenih radnika na Zapadnom Balkanu, zaključno sa 14. aprilom


DREVNI OSTATAK: Pronađen meteorit stariji od Zemlje\nGrupa australijskih naučnika pronašla je 1,7 kilograma težak kamen za koji se pretpostavlja da je nastao prije 4,5 milijardi godina, čime bi bio stariji od Zemlje. Meteorit je pronašao tim naučnika sa Univerziteta Kurtin.\nNalazio se u tlu gde je nekada bilo jezero Ejr, na jugu zemlje. Kako kažu naučnici, ovo je jedan od samo 20 meteorita pronađenih na našoj planeti.\nAncient meteorite found at Lake Eyre - Australia via /r/news @rowdy_rbl https://t.co/VjUq6B0tgo #news pic.twitter.com/ZPO3XWoJLq\n— Worldnews News (@2016dailynews) January 7, 2016\n"Nadam se da će nam ovo otkriće pomoći da bolje razumemo nastanak Sunčevog sistema. Drugim rečima, ukoliko utvrdimo odakle je meteorit potekao, možemo utvrditi i kako je nastao, te na osnovu dobijenih rezultata pokušati da odgovorimo na neka nerazjašnjena pitanja vezana za nastanak samog Sunčevog sistema", rekao je Robert Houvi, jedan od istraživača.\nKako je rekao, 27. novembra su ispratili 80 kilograma težak asteroid kako ulazi u Zemljinu atmosferu krećući se brzinom od 14 kilometara u sekundi.\nNakon toga pokušali su da utvrde moguće mesto pada u dijametru od jednog kilometra, međutim, meteorit su uspeli da nađu tek tri dana nakon što je pao.\n"Postavili smo videokamere u blizini procijenjenog mjesta pada, koje su, na kraju, trebale da nam pomognu prilikom pronalaženja meteorita. Ipak, kretao se tako brzo da kamere nisu uspele da zabeleže tačno mesto pada. Bili smo presrećni kada smo ga konačno uspeli naći", rekao je Howie.\nDodao je da je njihovo otkriće utoliko važnije jer NASA troši milijarde dolara za uzimanje uzoraka asteroida, a oni su isto uspeli uz pomoć nekoliko videokamera na tlu.\n« CES 2016:Mega dron moći će prevoziti i ljude Novi dizajn: Google naočare izgledat će poput dioptrijskih »


Uže - SerbianClimbing.com\nUže se može smatrati najvažnijim delom opreme, jer od njegovog kvaliteta i izdržljivosti ponajviše zavisi naša bezbednost.\nOd prvih dana alpinizma, pa do danšnjeg vremena, tehnologija izrade užadi je znatno napredovala, njihova izdržljivost, a samim tim i bezbednost višestruko je uvećana u odnosu na prvobitna rešenja. Za razliku od prvobitnih pletenih užadi, današnja užad se izrađuju po sistemu velikog broja tankih i jakih upredenih niti, uglavnom su višeslojna, i imaju nekoliko sistema zaštita.\nPrimer izrade modernih užadi dat je na slici koja sledi.\nDanašnja tehnologija izrade poznaje tri osnovna tipa užadi: statici, dinamici i polustatici. Ova podela sačinjena je prema sposobnosti užeta da se istegne pri opterećenju.\nPrema ovoj podeli statičko uže ne sme imati sposobnost istezanja, ili ona mora biti manja od 1% , poludinamička (polustatička) užad imaju istegljivost od 3% do 10%, dok se pod dinamičkom užadi podrazumevaju ona čija je istegljivost veća od 10%, a manja od 40%.Prema važećim standardima, uže ne sme imati veću istegljivost od 40%.\nUže je veoma važan i opasan element opreme, i ako se sa njim ne rukuje po pravilu može prouzrokovati ozbiljne povrede, bilo usled oštećenja, ili usled upetljavanja u uže.\nPrilikom svake upotrebe uže treba pregledati i utvrditi eventualna oštećenja.\nSvako uže ima normirane vrednosti koje se odnose na nosivost, istegljivost, broj padova, neke dodatne karakteristike i sl. Ono što je veoma bitno je i činjenica da radni vek užeta u idealnim uslovima ne prelazi pet godina, dok je u praksi slučaj da radni vek traje svega jednu do tri godine.\nVažan faktor koji utiče na trajnost užeta jeste pravilno rukovanje ostalim elementima opreme, koji su u direktnom kontaktu sa užetom, redovno čišćenje užeta, pravilno pakovanje i skladištenje.\nUže se ne sme gaziti, šutirati, usecati, paliti, ili na bilo koji način svesno habati – svako oštećenje užeta smanjuje njegove bezbednosne karakteristike.\nUže se čisti toplom vodom i neutralnim sapunom, ne sme se sušiti pod direktnim uticajem sunca, niti na direktnom izvoru toplote, pere se ručno.


„Mars“ i „snikers“ povučeni iz 55 zemalja zbog plastike u čokoladi - Sputnjik Srbija\n21:16 20 Januar 2021\n18:43 23.02.2016 Preuzmite kraći link\n„Koliko znamo, povlačenje je naloženo u 55 zemalja. Opozivom su obuhvaćeni samo artikli proizvedeni u Holandiji“, izjavila je koordinatorka za korporativno poslovanje „Marsa“ u Holandiji, Elin Bijveld.\nOvakav potez „Marsa“ usledio je pošto je jedan kupac pronašao crveni komadić plastike u čokoladici „snikers“, 8. januara u Nemačkoj.\nPosle žalbe upućene „Marsu“, utvrđeno je da ovo parče plastike potiče iz Marsove fabrike u holandskom gradu Vegelu i da je reč o zaštitnom poklopcu koji učestvuje u procesu proizvodnje.\n„Trenutno istražujemo šta se dogodilo, ali ne možemo biti sigurni da se crveni komadić plastike ne nalazi i u drugim našim proizvodima koji su došli sa iste proizvodne linije“, izjavila je Bijveldova.\nIz tog razloga, „Mars“ se, prema njenim rečima, odlučio na mere iz predostrožnosti i dobrovoljni opoziv, koji će važiti za većinu evropskih zemalja, poput Holandije, Nemačke, Francuske i Britanije.\n„Opoziv se takođe odnosi i na zemlje poput Šri Lanke i Vijetnama, ali ne i na SAD“, rekla je ona.\nOvo je prvi put da je „Mars“ morao da povuče proizvode iz fabrike u Vegelu, koja je otvorena 1963. godine i zapošljava 1.200 ljudi, navodi Frans pres.\nsnikers, mars, čokolada, Mars


Profesor Stanojević otvara prvu izložbu u Kulturnom centru Srbije u Pekingu – Fakultet savremenih umetnosti\nProfesor Stanojević otvara prvu izložbu u Kulturnom centru Srbije u Pekingu\ndragana.lajsic / / Vesti / 27. 11. 2018.\nŠef Departmana vizuelnih umetnosti i vanredni profesor Fakulteta savremenih umetnosti Đorđe Stanojević još jednom je dobio potvrdu koliko je njegov rad kvalitetan i cenjen, ne samo kod nas nego i u inostranstvu.\nOn će zajedno sa još dvoje kolega – Brankicom Žilović Šovan sa pariske akademije Beaux Art i Nikolom Božovićem sa Fakulteta primenjenih umetnosti otvoriti prvu izložbu u Kulturnom centru Srbije u Pekingu.\nU Pekingu izloženi radovi velikih dimenzija\nIzložba se otvara u petak, 30. novembra, u jednoj od najpoznatijih umetničkih četvrti na svetu, u Skveru 798 u Pekingu.\nĐorđe Stanojević predstaviće kineskoj kulturnoj javnosti svoj umetnički opus nastao u poslednjih pet godina. Izložba će trajati četiri meseca i predstavlja početak velike međunarodne kulturne razmene između Srbije i Kine.\nČestitamo profesoru Stanojeviću i ne sumnjamo da će izložba naići na pozitivne kritike tamošnje kulturne javnosti.


Prelepa kancelarija mekanih drvenih tekstura - Moj Enterijer – Kupatila, Nameštaj, Kuhinje, Garniture...\nBrazilska firma Solo Arquitetos finiširala je kancelarije kompanije koja se bavi preradom drveta njenim proizvodima, pomažući tom prilikom da prostor ostane svetao i vedar, istovremeno predstavljajući glavne adute brenda...\nProjekat je kompletiran za kompaniju Frank Madeiras, tačnije njenu centralu smeštenu u brazilskom gradu Koritiba, kreiranu sa Solo Arquitetos kao vodećim projektnim timom zaduženim za renoviranje. Firma je redizajnirala administrativni deo kancelarije kako bi predstavila kompanijine proizvode, upotrebom šperploče i panela kreiranih od javorovog drveta, smestivši ih na zidove, plafone i strukturu nameštaja.\nVelika prozorska otvaranja, od poda do plafona, ostala su potpuno neometana, što je omogućilo obilje prirodne svetlosti u prostoru. Sa kockastim planom prostora, ova kancelarija poseduje ulazni hodnik popločan drvenim oplatama. Ovaj deo vodi do otvorenog plana radne zone i manjeg trpezarijskog dela, sa galerijskom kuhinjom postavljenom sa jedne njegove strane.\nNovi, unutrašnji volumen poseduje raspored i vodilje koje usmeravaju zaposlene i klijente oko parametra kancelarije. Direktorski segment i privatni stolovi smešteni su unutar ove jedinice, sa zidovima od stakla koji pružaju sunčevoj svetlosti prolaz do najmračnijih delova kancelarije i dalje ka ulaznom delu.\nDruga kancelarija sličnog rasporeda, poznatijeg kao kutija u kutiji, smeštena je u Sao Paulu i dizajnirana je za arhitektonski studio sa drvenom sekcijom u samom jezgru namenjenom sastancima zaposlenih brazilske firme Estúdio BG.\nRenoviranje Frank Madeiras kancelarije u izvedbi Solo Arquitetos studija, donosi ključnu karakteristiku panoramskim pogledom na Barigui park, jedan od najvećih u Coritibi, kreiranu bez i jednog jedinog dela koji zaklanja prozore.\nBeli zidovi, crni akcenti, sive keramičke pločice i tepisi na podovima, u potpunom su kontrastu sa drvenim prirodnim tonovima i minimalističkim finišima prostora.\nPROČITAJTE SLEDEĆI TEKST: Aktivan nameštaj za savršen rad od kuće


Lantoš i Diogardi\nBEOGRAD - Slučajno, ili ne, tek, zahtevi političkih predstavnika Albanaca iz Crne Gore za regionalizacijom, kao i oglašavanje putem sajta takozvane albanske nacionalne vojske Crne Gore, dogodili su se svega pola godine posle posete predstavnika Albansko- američke građanske lige Crnoj Gori, odnosno delovima nastanjenim uglavnom Albancima.\nNimalo slučajno, u delegaciji su se nalazili provereni albanski lobisti u SAD, Širli Klod Diogardi, savetnik za balkanska pitanja u Ligi, inače supruga bivšeg američkog kongresmena Džozefa Diogardija, osnivača i prvog predsednika Lige, i Tom Lantoš sa suprugom Anetom. Sve vreme sa njima je, u svojstvu prevodioca, bio Faton Bislimi, student-kooridinator Građanske lige Kosova.\nPostignut cilj, ukinut sajt\nSajt navodne "albanske nacionalne vojske Crne Gore" više ne postoji pod istom adresom na kojoj je registrovan preko pablik internet provajdera ulimit.com čije je sedište u severnoj Kaliforniji. Cilj je, međutim, postignut: privučena je medijska pažnja.\nPosle ove posete Ulcinju i Tuzima, koja se dogodila od 31. jula do 4. avgusta, članovi delegacije pojačali su svoju aktivnost za realizaciju osnovnog plana Građanske lige: internacionalizaciji albanskog problema u Crnoj Gori.\nIzveštaj koji su podneli pun je kritika na račun aktuelne vlasti u Crnoj Gori koja, po mišljenju Anete Laštoš, aktivistkinje u Odboru za ljudska prava, sprovodi rasistički tretman prema Albancima. Kongresmen Lantoš, zbog svega "što se u toj republici radi Albancima oseća bes". Zato je domaćinima dao čvrsto obećanje da će upoznati Vašington sa problemima Albanaca u Crnoj Gori, te da će im, zajedno sa Diogardijem, pomoći da se bore za potpunu političku, ekonomsku i kulturnu jednakost.\nSve ovo, s istim lobistima, viđeno je i na Kosovu i Metohiji.\nLantoš i Diogardi se više od dve decenije bave lobiranjem za albansku stvar, a osamdesetih i devedesetih godina prošlog veka više puta su boravili na Kosovu i Metohiji, gde su im Albanci priređivali svečane dočeke. Sa kolegom Henri Hajdom, Lantoš je prošle godine u Kongresu predložio rezoluciju o nezavisnosti Kosova.


Smart učenici u finalu Hakatona za srednjoškolce – Računarska Gimnazija Smart, Novi Sad\nAktivnosti Informatičke sekcije Novosti Pripreme za HAKATON Programerska sekcija Školska 2020-2021 Takmičenja Takmičenja 2020-2021 Vannastavne aktivnosti\nSmart učenici u finalu Hakatona za srednjoškolce\nPostavljeno dana 29.03.2021.\nUčenici Dragan Gavrić II1, Miljan Jokić II1, Andrej Bulatović II3 i Pavle Maoduš II3, prošli su kao tim u finale državnog programerskog takmičenja – Hakaton za srednoškolce, koje organizuje Udruženje studenata informatike FONIS!\nIako je bila velika konkurencija, tim naših učenika pod nazivom Exception, prošao je uspešno i treći krug selekcje. U ovom krugu učenici su pohađali radionice i predavanja na kojima su se upoznali sa tehnologijama koje će se koristiti i u samom finalu.\nNakon edukacijskog dela kruga, timovi su imali zadatak da u ograničenom vremenskom roku kreiraju veb aplikaciju koja daje mogućnost mladima da organizuju, učestvuju i imaju bolji uvid u sportska dešavanja koja se održavaju u njihovom okruženju.\nOva aplikacija je osmišljena tako da korisnici prilikom registracije treba da izaberu sportove za koje se interesuju, nakon čega im se sportski asortiman dešavanja prikazuje po relevantnosti na osnovu njihove lokacije, kreiran od strane same zajednice. Recimo da je korisnik u Novom Sadu, prikazivaće mu se prvo događaji iz Novog Sada, zatim Beograda, Subotice i sve dalje u odnosu na konkretnu lokaciju.\nKorisnik takođe ima mogućnost da se prijavi na bilo koji događaj, ali i da kreira svoje događaje, koje može pratiti sa kartice „Moji događaji“.\nIspunjenje konkretnih programerskih zahteva u okviru ovog dela takmičenja, obezbedio je našim učenicima plasman u polufinale, gde ih čeka 24-časovno kreiranje softverskog rešenja na zadati problem, takođe primenom znanja stečenog na radionicama i uz pomoć mentora kojeg organizatori dodeljuju svakom timu.\nČestitamo Draganu, Miljanu, Andreju i Pavlu, kao i njihovoj mentorki, profesorki programiranja i programskih jezika, Aleksandri Kovačević i želimo im uspeh i u poslednjem, finalnom delu takmičenja, koje će se održati 2-3. aprila.


Sutra počinje Kopaonik biznis forum - Sputnjik Srbija\n09:08 14 April 2021\nSutra počinje Kopaonik biznis forum\n08:55 02.03.2015 (osveženo 16:19 05.10.2015) Preuzmite kraći link\nNa Kopaoniku će sutra početi trodnevni ekonomski forum na kom će predstavnici vlasti, ekonomisti, privrednici i bankari razgovarati o najboljim modelima za podsticanje privrednog rasta u Srbiji.\nForum organizuju Savez ekonomista Srbije i Udruženje korporativnih direktora Srbije, a okupiće 550 učesnika, među kojima će biti i ambasadori, predstavnici međunarodnih finansijskih institucija i organizacija u Srbiji.\nPotvrđeno je učešće premijera Srbije Aleksandra Vučića, guvernera Narodne banke Srbije Jogovanke Tabaković, ministra finansija Dušana Vujovića, ministarke državne uprave i lokalne samouprave Kori Udovički, ministra energetike Aleksandra Antića, ministarke poljoprivrede Snežane Bogosavljević Bošković, ministra kulture Ivana Tasovca.\nOrganizatori Kopaonik biznis foruma, u javnosti nazvanog „srpski Davos“, očekuju da se na tom skupu definiše nacionalna strategija ekonomskog i socijalnog razvoja, koja će omogućiti da domaća privreda opstane i prosperira na globalnom tržištu.\nPrvog dana foruma razgovaraće se o strategijskoj poziciji Srbije i perspektivama oporavka srpske privrede, o uticaju geopolitike na ekonomiju i o regionalnoj saradnji, drugog dana o reformi državne uprave i javnog sektora, a trećeg dana će glavna tema biti kako da se najbolje iskoriste potencijali u oblasti energetike i poljoprivrede.\nZaključci Kopaonik biznis foruma biće upućeni Vladi Srbije, s namerom da ona na osnovu njih planira ekonomsku politiku i reformske mere.\nekonomnija, Kopaonik biznis forum, Srbija\n08:30 Đoković se vraća i ima jasnu poruku: On ima „oružje“ za najveće trofeje\n08:29 Zatvaranje ljudi u odmaralištima - korona eksperiment u Grčkoj


REAKCIJE na Vučićev poziv: "Alibi", "novi realizam", "prihvatanje istine"... | KoSSev\nAutorski tekst predsednika Srbije, Aleksandra Vučića, u kojem on poziva građane na unutrašnji dijalog o Kosovu i Metohiji i "razrešenje Gordijevog (kosovskog) čvora" - izazvao je reakcije predstavnika domaće, ali i strane javnosti. Dok mu članovi vladajuće koalicije pružaju podršku, srpska opozicija, ipak, poziva Vučića da kaže kakav je njegov konkretan predlog za rešavanje pitanja KiM-a. Predsednik Srbije je sinoć, gostujući na Pinku, pozvao predstavnike opozicije da se uključe u dijalog o KiM-u, ali, za sada, srpska opozicija, izuzev Srpskog pokreta obnove, zvanično nije odgovorila na ovaj poziv. U Prištini pozdravljaju Vučićev autorski tekst, navodeći da je on "prihvatanje istine o nezavisnosti i suverenitetu Kosova". Strane diplomate ocenjuju ga kao "zanimljiv", "odličnu inicijativu", pitaju se da li je ovo "novi realizam u odnosima Kosova i Srbije", a kao pozitivan ishod dijaloga vide "uzajamno priznanje dve zemlje".\nPodršku Vučiću, među prvima je pružio predsednik Socijalističke partije Srbije i šef srpske diplomatije, Ivica Dačić. Trajno rešenje za KiM, preduslov je napretka Srbije, kaže Dačić.\n"Promenama na međunarodnom planu i novim položajem Srbije kao kredibilnog i pouzdanog partnera, stvorili su se uslovi za pokušaj da se dođe do trajnog rešenja. Za jaku poziciju Srbije neophodno je da se na unutrašnjem planu razgovara o daljoj strategiji oko Kosova i Metohije," navodi Dačić, javlja Tanjug.\nPredlog Vučića dobrodošao\nU Prištini pozdravljaju Vučićev poziv.\nOdlazeći ministar za spoljne poslove Kosova, Enver Hodžaj, kaže da je plan Aleksandra Vučića da reši odnose Beograda i Prištine dobrodošao kao "preokret u politici Srbije prema svojoj zemlji".\nHodžaj ovo, kako kaže, "prekidanje tišine", interpretira kao "prihvatanje istine o nezavisnosti i suverenitetu", koje će, kako je izjavio za BIRN, "otvoriti put za društveno pomirenje, regionalnu saradnju, evropske integracije i medjunarodnu afirmaciju".\n"Sada je red da Srbija pokrene unutrašnji dijalog i na taj način generiše konsenzus na nivou cele zajednice o prihvatanju i izgradnji prijateljskih odnosa sa Kosovom," navodi Hodžaj.\nLider Alijanse za novo Kosovo, Bedžet Pacoli navodi da Vučićeva inicijativa "otvara put ka normalizaciji odnosa između dveju zemalja".\n"Zato Socijalistička partija Srbije podržava predlog predsednika Vučića o unutrašnjem dijalogu o Kosovu i Metohiji, i sa velikom odgovornošću i posvećenošću će učestvovati u njemu, jer je to od vitalnog značaja za budućnost Srbije," dodaje.\nĐurić: Širi društveni konsenzus, sagledati interese druge strane\nRazgovor o Kosovu i Metohiji "može biti lekovit", doneti više ideja i "veće okupljanje oko državnih i nacionalnih interesa", smatra direktor Kancelarije za Kosovo i Metohiju, Marko Đurić.\n"Oko 1.2 miliona Albanaca na Kosovu i Metohiji se bori za nezavisnost, oni znaju šta hoće. Za ono što mi želimo da postignemo, moramo imati što širi društveni konsenzus. Treba poći od našeg interesa, ali i sagledati interes druge strane kako bismo znali šta da očekujemo od njih," ocenjuje Đurić, prenosi B92.\nSPO će učestvovati u dijalogu\nOpoziciona stranka koja je zvanično saopštila da će učestvovati u dijalogu o KiM-u je Srpski pokret obnove.\n"Nаšа strаnkа će аktivno učestvovаti u ovom dijаlogu i ponudiće svoje konkretne predloge dа Kosovo više ne bude simbol smrti i porаzа, nego simbol borbe zа život i pobedu zemаljske, а ne nebeske Srbije," navela je juče u saopštenju ova, inače, poslednjih godina u javnosti tiha stranka.\n"Alibi za naredne korake". Šta je Vučićev konkretan predlog?\nDruge opozicione stranke na Vučićev poziv gledaju kao "na alibi za naredne korake" i pozivaju ga da javno saopšti svoj predlog za rešavanje pitanja KiM-a.\n"Kako Vučić te i takve razgovore ne bi zloupotrebio, pozivamo ga da prvo odgovori šta je dogovorio u Briselu, a zatim oformi pregovarački tim za Kosovo i javno saopšti svoj predlog rešenja za pitanje Kosova. On godinama izbegava unutrašnji dijalog o drugim sferama života i rešavanje problema kao što su borba protiv korupcije i kriminala, medijske slobode, ekonomska i socijalna politika... Istovremeno, on nameće temu unutrašnjeg dijaloga o Kosovu i na taj način pokazuje da želi da pobegne od odgovornosti za pitanja koja ne donose političke poene," kaže predsednik Demokratske stranke, Dragan Šutanovac, javljaju Večernje novosti, a prenosi B92.\n"Ne vidim o čemu bi se tu razgovaralo, osim da on posle izađe i kaže - dobio sam podršku da prihvatim ono što se pred nas stavlja"\n"Novi realizam". "Uzajamno priznanje"\nŠvedski diplomata, Karl Bilt, Vučićev poziv prokomentarisao je na svom Tviter nalogu.\n"Da li je ovo novi realizam u oblikovanju odnosa između Srbije i Kosova? Zanimljiv poziv srpskog premijera Aleksandra Vučića," napisao je Bilt.\nBivši ambasador SAD u Srbiji i predsednik Instituta East-West (Istok-zapad), Kameron Manter, ocenjuje da je pokretanje unutrašnjeg dijaloga o Kosovu odlična inicijativa i izrazio nadu da će ona biti uspešna.\n"To je veoma dobrodošla odluka. Mislim da su Srbija i Kosovo spremni da razgovaraju o budućnosti unutar EU, i to ne samo rukovodstvo, već i obični ljudi," kaže Manter napominjući da Institut East-West, koji otvara regionalnu kancelariju u Beogradu, želi da u tome pomogne.\n"Mi nemamo rešenje, ali možemo pomoći da se ljudi okupe i da razgovaraju," navodi Manter za Tanjug.\nNa pitanje šta bi po njemu bio pozitivan ishod tog unutrašnjeg dijaloga, bivši američki ambasador kaže da bi to bilo "uzajamno priznavanje zemalja" i "uzajamno priznavanje ekonomskih, kulturnih i drugih ciljeva", što bi, kako dodaje, "značilo da studenti sa Kosova mogu da studiraju u Srbiji, a poslovni ljudi sa Kosova prodaju robu u Srbiji i obratno".\n"Najdalja tačka bi bila pristanak Beograda na uključenje Prištine u međunarodne organizacije, dakle – deblokada ulaska Kosova. Druga stvar eventualno bi bila da se u zamenu za to precizira pitanje Zajednice srpskih opština i sve što je dogovoreno u Briselu, a nije implementirano," smatra lider Levice Srbije i bivši šef pregovaračkog tima u dijalogu sa Prištinom, Borisav Stefanović, javlja Radio Slobodna Evropa.\nU suštini mislim, dodaje Stefanović, da Aleksandar Vučić kroz ovo iznenadno prosvetljenje u stvari pokušava da dobije "alibi za naredne korake - ne vidim o čemu bi se tu razgovaralo, osim da on posle izađe i kaže - dobio sam podršku da prihvatim ono što se pred nas stavlja".\n"Njemu niko ne preti vešanjem na terazijama"\n"Ono što Pokret očekuje od Vučića, od nekog ko je prigrabio svu vlast, je da kaže šta je rešenje i možda se iznenadi, za razliku od briselskog sporazuma koga je krio, nema potrebe da krije bilo kakvo rešenje, njemu niko ne preti vešanjem na terazijama, kao što je kad je on bio opozicija prećeno vlasti," poručuje je lider Pokreta slobodnih građana, Saša Janković.\n"Ukoliko želi da napravi alibi - nećemo učestvovati"\n"Da li je možda nezadovoljan onim što je uradio u zadnjih pet godina pa nema hrabrosti i snage da prizna da je činio greške i treba mu podrška za zaokret, mi bismo naravno to podržali i odazvali se tom pozivu, ali ukoliko neko želi da napravi alibi, da se naknadno validira sve sto urađeno u prethodnih pet godina, Dveri u tome neće učestovati," kaže Srđan Nogo iz Dveri, javlja N1.\nPodsetimo, predsednik Srbije juče je u autorskom tekstu za beogradski dnevni list "Blic", građane Srbije pozvao na unutrašnji dijalog o Kosovu i Metohiji, kako ne bi "taj teret ostavili potomcima". Vreme je da kao narod prestanemo kao noj da zabijamo glavu u pesak i da pokušamo da budemo realni, da ne dopustimo sebi da izgubimo ili nekome predamo ono što imamo, ali i da ne čekamo da će nam u ruke doći ono što smo davno izgubili, poručio je, takođe, Vučić.


Iako kompanija Fejsbuk ima više novca od skoro svih američkih firmi, zvanični Vašington se toliko “naoštrio” na lidera društvenih mreža da mu to predstavlja prepreku pri velikim akvizicijama, objavio je CNBC.\nZa Dejvida Venera, finansijskog direktora i Marka Cukerberga, osnivača najpopularnije društvene mreže, tolika količina novca predstavlja fascinantan problem.\nFejsbuk ne isplaćuje dividende akcionarima, ali bi čak i na dodavanje dividende od dva procenta njegovim, ionako vrijednim dionicama, bilo utrošeno samo 11 milijardi dolara godišnje.\nU međuvremenu, Fejsbuk je zapravo usporio tempo otkupa svojih dionica ove godine, nakon što je na to potrošio više od 11 miljardi u 2018, kada su akcije pale čak do 124 dolara. Trenutno je cijena oko 200 dolara, piše CBNC.\n“Postoje realna politička ograničenja toga što oni mogu da urade”, kaže Samanta Maklimor, portfolio menadžer u Miler velju partnersu iz Baltimora, firmi koja posjeduje 387.000 akcija Fejsbuka, a osnovao ju je čuveni investitor Bil Miler.\nFejsbukovi politički problemi smanjuju vjerovatnoću da će iskoristiti taj keš za neku veliku akviziciju, smatra Džon Frimen, analitičar CFRA.\nSenatori Berni Sanders i Elizabet Voren kritikovali su Fejsbukove kupovine Instagrama i Vocapa i iznijeli tvrdnje da su Trampova i Obamina administracija dozvolile velikim tehnološkim kompanijama da postanu isuviše moćne zahvaljujući nedostatku antimonopolskih zakona.


FOTO: Vučević i Udovičić posetili novosadsku Kinesku četvrt | (Vesti - 27.03.2017) Novi Sad\n27.03.2017 u 14:20h\nFOTO: Vučević i Udovičić posetili novosadsku Kinesku četvrt\nGradonačelnik Novog Sada zajedno je s ministrom omladine i sporta Republike Srbije posetio Omladinski klub "OPENS", gde je prisustvovao akciji ozelenjavanja prostora ispred kluba u Kineskoj četvrti.\nMinistar Vanja Udovičić i gradonačelnik Miloš vučević tom prilikom su se upoznali s radom Kluba koji se nalazi na Bulevaru Despota Stefana broj 5 i razgovarali s njegovim članovima o dalјoj saradnji.\n- Drago mi je da nastavlјamo uspešnu saradnju sa Ministarstvom omladine i sporta kroz davanje zajedničke podrške OPENS-u, odnosno Novom Sadu kao Omladinskoj prestonici Evrope. Omladinski klub je veoma aktivan i u njegovom radu učestvuju mnogobrojne omladinske organizacije. Još od prve kandidature Novog Sada za Omladinsku prestonicu Evrope, mi smo imali snažnu i iskrenu podršku Ministarstva omladine i sporta. To je ojačalo i ohrabrilo naše omladinske organizacije da budu još aktivnije i uspešnije. Meni je sada lako da čekam 2019. godinu, jer je tim koji radi na projektima vezanim za godinu titule, odlično sinhronizovan i kvalitetan. Ovim sjajnim omladincima treba omogućiti da rade, stvoriti im adekvatne uslove za to, a jedan od vidova te podrške je bilo i otvaranje ovog kluba gde se organizuje veliki broj događaja i edukativnih radionica u toku godine, u jednoj kreativnoj atmosferi – rekao je gradonačelnik Miloš Vučević i dodao da očekuje i dalјe snažnu podršku Ministarstva omladine i sporta, kako bi Srbija i Novi Sad na najbolјi način dočekali 2019. godinu.\nMinistar omladine i sporta Vanja Udovičić rekao je da je Novi Sad grad koji je pokazao koliko je važna briga jedinice lokalne samouprave prema mladima.\n- Dobiti tako prestižnu nagradu, uspeh je za sve mlade u zemlјi i želim da zahvalim gradonačelniku koji je prepoznao ulogu mladih u sistemu i unapredio njihov položaj na lokalu. Ne postoji ni jedan grad u Evropi koji je u jednoj godini dobio dve tako prestižne nagrade kao što su Evropska prestonica kulture i Omladinska prestonica Evrope. Danas smo uspeli da pokažemo koliko se toga može uraditi i unaprediti entuzijazmom mladih lјudi kroz kreativne radionice, a ulaganjem minimalnih sredstava – rekao je Vanja Udovičić.\nKoordinator inicijative OPENS 2019 Vukašin Grozdanović rekao je da tom akcijom volonteri i članovi projektnog tima Inicijative OPENS 2019 obeležavaju početak proleća, ali i nastavlјaju da rade na unapređenju životne sredine i prostora namenjenog svim mladima Novog Sada.\n- Omladinski klub OPENS je u oktobru prošle godine zasadio više od 20 trajnih sadnica i 50 sezonskih bilјaka, te je sada pravi trenutak da se nastavi sistemska briga o bilјkama, kao što se i omladinski radnici Inicijative OPENS zalažu za sistemsku i kontuniranu brigu o mladima Novog Sada. Danas smo takođe razgovarali i o nastavku saradnje sa Ministarstvom omladine i sporta. Pokazali kako mladi i donosioci odluka mogu zajedno da urade velike stvari, tako da smo se prethodne godine ovenčali titulom koja je prepoznata na evropskom nivou – rekao je Grozdanović.\n21.03.2017. - FOTO: Gradonačelnik i premijer obišli uspešnu novosadsku IT kompaniju\n19.10.2016. - FOTO: Požar u Kineskoj četvrti, gorela baraka pored Društvenog centra\nPovezane teme gradonačelnik Novog Sada Miloš Vučević kineska četvrt Miloš Vučević ministarstvo omladine i sporta Novi Sad omladinska prestonica evrope opens 2019 vanja udovičić


Ruska Vlada razmatra korišćenje Blokčeina za unapređenje nacionalnog sistema plaćanja\nSavezna skupština ruske državne Dume, Ministarstvo finansija i Savezna služba za nadgledanje finansija, poznata kao Rosfinmonitoring, spremni su da razmotre predlog koji je izradilo Udruženje finansijskih inovacija (AFI) u vezi regulatornih poboljšanja Nacionalnog platnog sistema.\nJedna od glavnih odredbi predloga je plan koji zahteva upotrebu Blokčein tehnologije da bi se stvorio nepromenljiv i transparentan sistem identifikacije klijenta. U suštini, ruska Vlada pažljivo planira korišćenje Blokčeina za identifikaciju klijenata nacionalnog sistema plaćanja.\nPotencijalne prednosti i mane Blokčeina\nZa Vladu Rusije, nekoliko prednosti mogu nastati prilikom korišćenja sistema identifikacije zasnovane na Blokčeinu kao osnovu nacionalnog sistema plaćanja. Jedna od glavnih prednosti je sposobnost Blokčeina da bezbedno čuva podatke u transparentnom ekosistemu.\nZbog mogućnosti Blokčeina da omogući siguran transfer podataka i objavljivanje informacija u realnom vremenui, Vlada može da identifikuje korisnike i usred identifikacionih ažuriranja.\nPored toga, nepromenljiva i decentralizovana priroda Blokčeina sprečava potencijalne slučajeve hakerskih napada i povrede podataka, koji bi mogli dovesti do značajnih promena u bazi podataka Vlade manipulisanjem ključnih finansijskih i ličnih podataka.\nPitanja i sukobi u procesu implementacije\nKao i svaki drugi monetarni ili finansijski sistem, Vlada će najverovatnije stvoriti platformu provere identiteta koja daje određeni stepen kontrole na državnom i lokalnom nivou.\nMeđutim, praktično je nemoguće stvoriti nepromenljiv sistem sa različitim nivoima vlasti unutar jedne mreže jer to eliminiše prednosti decentralizovane mreže.\nDrugim rečima, Blokčein ne može biti centralizovan zbog ozbiljnih bezbednosnih posledica.\nIako su plan i vizija ruske Vlade jasno zasnovani na osnovu izveštaja lokalnih publikacija, važno je da Vlada razmotri poteškoće koje mogu nastati u realizaciji i razvoju procesa.\nVelike kriptografske mreže poput Itirijuma su nastojale da se bave spoljnim napadima čak i sa prisustvom otvorenog koda. Takav sistem će zahtevati pomoć od konzorcijuma ili stvaranja razvojnog tima iskusnog da vodi fazu razvoja.


Svečana ceremonija povodom završetka prve kampanje javne diplomatije u organizaciji Ministarstva vanjskih poslova BiH pod nazivom „12 dana mira“, održana je 4. oktobra 2021. godine u Umjetničkoj galeriji BiH u Sarajevu.\nNa završnoj svečanosti prikazani su video radovi koji su nastali tokom kampanje kako u Bosni i Hercegovini tako i u svjetskim metropolama. U kampanji su sudjelovala diplomatsko-konzularna predstavništva BiH u Beogradu, Berlinu, Briselu, Hagu, Kairu, Kuvajtu, Londonu, Madridu, Milanu, New Delhiju, Parizu, Pekingu, Podgorici, Pragu, Rijadu, Rimu, Štokholmu i Ženevi. Usporedo, u BiH, umjetnica Edina Selesković je u tri grada - Bijeljini, Velikoj Kladuši i Trebinju, s mladim ljudima radila na postavci umjetničke instalacije uz razgovor o umjetnosti, miru, suživotu i njihovom viđenju budućnosti u BiH. Gradovi u BiH su izabrani zbog geografskog položaja na kutovima prepoznatljivog bh. trokuta – koji je ujedno i u logu kampanje.\nSudionicima ceremonije obratila se zamjenica predsjedavajućeg Vijeća ministara i ministrica vanjskih poslova BiH dr Bisera Turković, koja je istakla da se ovom prilikom obilježava nešto što je najvrijednije, a to su mir, poštovanje drugih, život sa dostojanstvom i prihvaćanje različitosti. Navela je da je ovom kampanjom Ministarstvo, uz podršku partnera UN-a i UNFPA, nastojalo da mir stavi u prvi plan i pokaže svijetu da Bosna i Hercegovina može makar na 12 dana biti istinski primjer suživota i solidarnosti. Istakla je da je namjera je da ova kampanja posluži kao inspiracija za nove inicijative u svim prijateljskim sredinama koje slave mir kao zajednički uspjeh i osnov za budući život. Također je najavila da će MVP BiH sa partnerima raspisati javni poziv za umjetnike za izražavanje podrške miru i izrađivanje znaka za suživot.\nRezidentna koordinatorica UN-a u BiH Ingrid Macdonald je naglasila da je ova inicijativa prilika da se pokaže da poštovanje za svačiji dignitet, empatija i inkluzivnost pomažu da se prevaziđu sve razlike i gradi mir.\nPredstavnik Populacijskog fonda UN-a u BiH John Kennedy Mosoti, istakao je da „kada se prenosi poruka mira, mi iz UNFPA smo svjesni da poruku mira najčešće prenose oni koji su najviše pod utjecajem njegovog nedostatka, to su ugrožene grupe, mladi, žene, oni koji su zaboravljeni i upravo kroz ovih '12 dana mira' želimo da slavimo, uz ovu kampanju, da sve te grupe, svi ti ljudi moraju biti uključeni, ne zaboravljeni“.\nPodsjećamo da je kampanja trajala od 21. septembra – Međunarodnog dana mira do 2. oktobra – Međunarodnog dana nenasilja, a u njenoj provedbi značajnu su ulogu odigrali umjetnici, djeca i mladi ljudi iz Bosne i Hercegovine i svijeta. Cilj je bio da se međunarodnoj javnosti naša zemlja predstavi kao uspješan primjer izgradnje mira u post-konfliktnom periodu, uz prezentiranje pozitivnih priča, događaja i ljudi iz BiH.\nSvečanost je prenošena direktno na YouTube kanalu i može se pogledati na linku: https://www.youtube.com/watch?v=eTUa5jPDLyI&t=192s


Otvaranje poglavlja 20 i 26 – KRUŠEVAC.LINK\nOvde si trenutno: Home / DRUŠTVO / Otvaranje poglavlja 20 i 26\n27. februara na međuvladinoj konferenciji u Briselu, Srbija bi trebalo da otvori još dva nova poglavlja (20 i 26). Jadranka Joksimović, ministarka zadužena za evropske integracije poručuje da to pokazuje solidnu dinamiku u procesu evropskih integracija i stabilan evropski put.\nPoglavlje 26 tiče se obrazovanja i kulture, dok poglavlje 20 tretira pitanja preduzetništva i industrijske politike. Kako je ministarka istakla, poglavlje 20 je veoma važno za Srbiju jer predstavlja uvođenje standarda u razvoju malih i srednjih preduzeća i industrijske politike zemlje.\nTag Brisel poglavlja Srbija


Vučić: Reagovaćemo odgovorno na zabranu referenduma, stabilnost regiona ugrožena @ Cafe.ba\nRAZVEO SE, PA JOJ SE VRATIO! Ovo je Vučić: Reagovaćemo odgovorno na zabranu referenduma, stabilnost regiona ugrožena Regija\nIzvor: Srna 29.08.2016 u 15:33 h\nPremijer Srbije Aleksandar Vučić poručio je danas da će vlast u Beogradu reagovati odgovorno i ozbiljno u slučaju da visoki predstavnik u BiH zatraži zabranu referenduma u Republici Srpskoj.\n"Nema sumnje da ćemo želeti da čujemo stav svih srpskih predstavnika i da ću ih odmah pozvati u Beograd i zamoliti da se i s nama konsultuju ukoliko do takve odluke dođe", rekao je Vučić na konferenciji za novinare nakon sastanka sa ambasadorima stranih zemalja u Srbiji.\nOn je dodao da nije problem da se nađe sa Miloradom Dodikom i Mladenom Ivanićem i ostalim srpskim predstavnicima kako bi se videlo koja je najmanja šteta za srpski narod.\n"Moramo da se konsultujemo i razgovramo da izvučemo najmanju štetu, odnosno najveću korist za naše građane i narod", rekao je Vučić, dodajući da bi to značilo hitan sastanak, celodnevni i noćni, ali da on ne bi da se meša u bilo šta pre takvih odluka.\nVučić je na početku sastanka sa predstavnicima diplomatskog kora i šefovima misija međunarodnih organizacija i institucija u Srbiji rekao da je regionalna stabilnost prvi put u novije vrijeme ozbiljnije ugrožena.\nVučić je istakao se prema procjeni Vlade Srbije zbog takve situacije u narednom periodu ne može sa sto odsto sigurnosti očekivati politički i ekonomski prosperitet u regionu.\nPremijer Srbije rekao je da se ovakvi sastanci obično održavaju povodom pozitivnog razvoja događaja, ali ovog puta to nije slučaj, s obzirom na to koliko je u regionu bilo incidenata u posljednjih godinu dana.\nOn je naglasio da cilj današnjeg sastanka nije da se neko napada, već da se izrazi jasan stav Srbije o situaciji u regionu.\nSastanak Vučića sa predstavnicima diplomatskog kora i šefova misija međunarodnih organizacija i institucija u Palati "Srbija" nastavljen je bez prisustva medija, a po njegovom završetku premijer će se obratiti novinarima.\nVučić o situaciji u regionu razgovara sa predstavnicima 64 ambasade u Beogradu, Evropske investicione banke, Međunarodne organizacije za migracije, Evropskog centra za mir i razvoj, OEBS-a, EU, Vatikana, UN i Unicefa. Razgovorima, osim premijera Srbije, prisustvuju i ministri Jadranka Joksimović i Ivica Dačić.\nNajavljeno je učešće predstavnika ambasade BiH, Makedonije, Crne Gore, Slovenije, ali ne i Hrvatske.\nKorist za narod se izvlači znanjem, poštenjem priznavanjem grešaka iz 90 ih godina, kooperativnošću i saradnjom sa susjedima i šire, kulturnim uzdizanjem, a ne podržavanjem sirovina i kriminalaca u BiH, nacionalizmom, pričama o vječitoj ugroženosti, dvoličnom politikom, igrama iza zavjese. Narušavate odnose u BiH preko vaših satelita, a onda se pravite mirotvorci kako bi dokazali EU i šire kako ste vi bitan faktor stabilnosti na Balkanu. Vrlo žalosno i prozirno i sve će to dovesti u još goru situaciju samo vlastiti narod.\nOdmah traži 100 muslimanskih glava za jednu srpsku.Genocid ponovno s Nikolićem i Šešeljom izvedite.Na Romaniju i položi zakletvu četničku vojvodo.Ti si miroljubiv i ne mješaš se u BIH.Možeš možda farbat strance,al znamo vas s Romanije,Gline i Antina.Milanović vas vređa kad vam vaše ratne puteve pomene jel ????


🚌 Autobus Beograd → Bielefeld - Autobuske Karte | AutobuskiPrevoz.com\nAutobus Beograd - Bielefeld\nAutobuske karte za Beograd Bielefeld kupite po najnižoj ceni na tržištu. Informišite se o redu vožnje, rezervišite mesto u autobusu i izaberite način plaćanja.\nInformacije za Autobus Beograd - Bielefeld\nBeograd - Bielefeld se nalaze na udaljenosti od 0 km.\nNa ovoj stranici predstavljeni su svi autobuski prevoznici sa kojima je AutobuskiPrevoz.com ostvario saradnju želeći da vam ponudi autobuske karte po najnižoj tržišnoj ceni. Takođe, obratite pažnju na akcije koje često imamo u našoj ponudi a koji vam mogu znatno smanjiti cenu autobuske karte za relaciju Beograd - Bielefeld. Nakon što se odlučite za datum i vreme, kliknite na "Rezerviši" i popunite neophodna polja ili nas pozovite na 011 405 31 51 radi rezervacije. Kao poslednji korak izaberite način plaćanja među kojima su lično preuzimanje u Balkanskoj 35 - 39.


TotalCar.rs » Izbor za “NetAuto 2012. godine”\n0 komentara 3677 pregleda\nU salonu Vitro Group, zvaničnog uvoznika i distrubutera Citroen vozila, održana je svečana promocija početka novog izbora za NetAuto godine. Domaćini su bili Vitro Group, kao aktuelni pobednik 2011. godine sa modelom DS3, i sajt NetAuto.\nPored izbora za novi NetAuto godine, predstavljen je i početak izbora za najlepšu devojku, odnosno novu Miss NetAuto.\nU konkurenciji je 36 devojaka, a neke od njih su se pojavile pored Citroenovih vozila da bi dodatno ulepšale celu manifestaciju i pozvale sve posetioce sajta da glasaju za onu koja im se bude najviše dopala.\nOd ove godine uvodi se specijalna nagrada za ekološki najpodobniji automobil, a u konkurenciji će se naći sva vozila koja zadovoljavaju stroge standarde očuvanja životne okoline kroz smanjenje ispuštanja štetnih gasova, kao i kroz korišćenje recikliranih materijala u proizvodnji.\nPobednik u izboru posetilaca sajta NetAuto za 2011. godinu bio je Citroen DS3 koji je i u ostalim izborima za automobil godine u Srbiji 2011. osvojio prva mesta.\nOvaj automobil dobio je više nagrada širom Evrope, od kojih je najprestižnija za Najbolji automobil 2011. godine u izboru BBC-jeve emisije i časopisa Top Gear.\nCitroen C3 prodat je u više od 140.000 primeraka u 2011. godini.\nNovo glasanje za NetAuto godine počelo je na ovom web portalu 1. decembra 2011. i trajaće do 31. januara 2012. godine, po principu, jedna e-mail adresa – jedan glas.\nSvečana dodela nagrada biće organizovana polovinom februara 2012.\nKandidat Citroena za NetAuto godine je novi C4, a prema rečima Direktora marketinga Vojislava Lekića, u kompaniji očekuju da se najtraženiji model Citroena nađe u najužem izboru za novog pobednika glasanja.


Milić: Tramp nije ispunio obećanje da će povući trupe sa Kosova - Kosovo Online\nMilić: Tramp nije ispunio obećanje da će povući trupe sa Kosova\n7. Oktobar 2020. • 12:50\nTramp i Bajden uskoro ponovo oči u oči, a aktuelni predsednik SAD i kandidat demokrata bi u narednoj debati mogli i da se sukobe po pitanju dijaloga između Beograda i Prištine.\nDimitrije Milić, politikolog, za Kosovo Onlajn navodi da će sigurno doći do novih debata, s obzirom na to kako se aktuelni predsednik SAD brzo oporavlja od koronavirusa.\n"S druge strane, ne bih isključio da Bajdenov tim odbije debatu s predsednikom Trampom zbog njegovog ponašanja, ali ono što treba istaći jeste da je ovu prvu debatu pratilo 20 miliona ljudi manje nego za prethodne izbore, iako ima više glasača. Mislim da su se ljudi već odlučili za koga će glasati“, kaže Milić.\nHoće li se i pitanje dijaloga Beograda i Prištine naći među temama u narednoj predsedničkoj debati ili do kraja kampanje?\nKosovsko pitanje je uvek bilo na marginama, nikad u fokusu, i jedine značajnije izjave dao je Tramp, koji je na jednom mitingu naveo da je zaustavio viševekovno ubijanje Srba i Albanaca, dok, kada su Bajdena pitali za Vašingtonski sporazum, on naveo da ne zna o čemu se radi, ali da je, što se njega tiče, Kosovo nezavisna država.\nHoće li onda kosovsko pitanje ostati sporednom koloseku predsedničke kampanje u SAD?\nGlavna tema jeste i biće kovid-19, na tome je najveći fokus. S druge strane, ne bih isključio da u nekoj polemici o spoljnoj politici jedna od tema bude i dijalog Beograda i Prištine, kao i premeštanje ambasada u Jerusalim. Videćemo hoće li novinari na debatama uključiti spoljnu politiku kao temu, ali ono što je sigurno jeste da je Bajden ove izbore pretvorio u referendum o Trampu i kovidu-19.\nKada je reč o povlačenju američkih trupa iz Evrope, pa i sa Balkana, što je Tramp u više navrata pominjao, šta tu očekujete?\nTramp je i 2016. pričao o povlačenju trupa sa Bliskog istoka, ali i sa Kosova, međutim, to je jedno od obećanja koja nije ispunio, kao što je bio nedosledan kada je u pitanju zdravstveni sistem. Njegov sin je ove godine pomenuo povlačenje vojnika sa Kosova, kao i nekoliko senatora nakon toga, ali što se tiče te teme, njegova dela ne prate njegova obećanja.\nOno što sve interesuje je ko će pobediti 3. novembra?\nTeško je predvideti, iako je Bajden u prednosti zbog krize i opadanja poverenja u Trampa. Odlučivaće ponovo te kolebljive države - Ohajo, Arizona i Florida, a kada su u pitanju Vinskonsin, Mičigen, Pensilvanija i Florida, Tramp, da bi ostao predsednik, mora da trijumfuje u tri od pomenute četiri države. Tu je glavni napad u kampanji, u to se najviše ulaže, ali je teško predvideti krajnji rezultat zbog komplikovanog izbornog sistema.\nDonald Tramp Kosovo KFOR\nDačić: Srbiji više odgovara pobeda Trampa, za njegovu administraciju kosovsko pitanje nije završena stvar\nMinistar spoljih poslova Ivica Dačih izjavio je večeras da su za Srbiju bitni izbori u SAD zato što bi, od toga ko će biti predsednik, mogao da zavisi odnos američke administracije prema nekim našim problemima, kao što je Kosovo, prenosi Tanjug.\nGrenel na Tviteru podelio objavu o bilbordu podrške Trampu u Prištini\nHoti tokom boravka u SAD potrošio 8.363 evra


Đukanović: Crna Gora hrani gladna nacionalistička usta u Srbiji - 19.09.2020, Sputnik Srbija\nPredsednik Crne Gore Milo Đukanović rekao je da Srbiji najteže pada gubitak Kosova. On je ocenio da je u okolnostima u kojima je, kako tvrdi, krenuo proces... 19.09.2020, Sputnik Srbija\nvesti, svet, milo đukanović, crna gora, region\n18:13 19.09.2020 (Osveženo: 14:55 30.08.2021)\nPredsednik Crne Gore Milo Đukanović rekao je da Srbiji najteže pada gubitak Kosova. On je ocenio da je u okolnostima u kojima je, kako tvrdi, krenuo proces formalizacije kosovske nezavisnosti, priča o tome da je Crna Gora prirodni deo srpskog sveta neka je vrsta hrane kojom treba nahraniti gladna nacionalistička usta koja sve teže podnose gubitke.\nU intervjuu za Fejs televiziju u Federaciji BiH, on je govoreći o odnosu Crne Gore i Srbije rekao da je Crna Gora na stubu srama u srpskim medijima.\n"Crnogorci su Milogorci, još gore od toga, Crnogorci su ustaše, čime se, dakle, pokazuje elementarno neuvažavanje, odnosno za svakog ko zna istoriju... potpuno je jasno da se time pravi uvertira za ono što se želi poručiti", rekao je Đukanović.\n"Dakle, Crna Gora je greškom nekom 2006. godine ostvarila svoju samostalnost, ali Crna Gora je prirodni deo srpskog sveta, prirodni deo "velike Srbije" i verovatno, dodatno, u okolnostima u kojima je krenuo proces formalizacije nezavisnog Kosova, neka vrsta hrane kojom treba nahraniti gladna nacionalistička usta, koja sve teže podnose gubitke kroz koje su prolazili", rekao je Đukanović.\nĐukanović je rekao da Crna Gora ni najmanje ne gleda na to dobronamerno, niti smatra da je to naivno.\n"Dakle, ne slušamo to što se u zvaničnim obraćanjima kaže, nego uz to čitamo i između redova, a vrlo često ne treba čitati između redova, nego čitati samo i ono što je u redovima, i to je dovoljno", rekao je Đukanović.\n"Da li mislite da su se u međuvremenu zalečili odnosi između Srba i Hrvata. Ne. Znate, kada pustite taj duh iz boce, pokazujete samo da ste užasno neodgovorni, jer taj duh je više nemoguće iskontrolisati", naveo je predsednik Crne Gore.\nIskreno se, kaže, nada da postoje kočnice i da do toga neće doći.\n"Ako u bilo kom delu Balkana dođe do nestabilnosti, ako se obnove etnički sukobi, potpuno je jasno da imamo potpuno ponovo zapaljen region. To je potpuno jasno", navodi Đukanović.\n"Naravno, to znamo i vi i ja, da je to potpuno nemoguće sačuvati kao neki mali lokalni interni sukob. Dakle, ovde se sukobi uvek događaju ili ako tako ne počnu, oni se uvek pretvore u verske i etničke sukobe", naveo je Đukanović uveren da nema toga koji bi taj sukob mogao da zaustavi.\n"To je nemoguće, prema tome ja mislim da je ovo posljednji znak za uzbunu da se mora zaštititi evropski prostor", kazao je Đukanović.\n"Ja mislim da je to, nažalost, država koja je u kontinuitetu talac krajnje retrogradne nacionalističke velikodržavne ideje", tvrdi Đukanović.\nĐukanović kaže da treba sačekati formiranje nove vlasti, a posle ćemo, dodaje, videti kako će se ta većina ponašati, i koliko će biti konzistentna u odnosu na iskušenja sa kojima će se Crna Gora suočavati".\nNa pitanje da li će podneti ostavku na predsedničku funkciju, odgovorio je negativno.


Gradiska.com - Za razliku od vikenda u Gradišci situacija bolja\nutorak, 16 septembar 2014 10:13\nZa razliku od vikenda u Gradišci situacija bolja\nMinistar poljoprivrede šumarstva i vodoprivrede RS Stevo Mirjanić ponovo je posjetio opštinu Gradiška i konstatovao da je stanje za razliku od subote nešto bolje. On je sa i načelnikom opštine Gradiška Zoranom Latinovićem obišao Crpnu stanicu Liman.\n„Visok vodostaj Save neće ugroziti našu opštinu. Iako se iz pravca Siska očekuje novi talas informacije iz Hrvatske govore da je otvoreno Lonjsko polje, što bi trebalo uticati na smanjenje vodostaja Save u Gradišci ili spriječiti njen drastični porast“, rekao je Latinović.\nOvom prilikom načelnik Latinović sa resornim ministrom razgovarao je o daljem funkcionisanje Crpne stanice Kej. Dogovoreno je da ona bude u nadležnosti opštine.\nU cilju zaštite od poplava na ovom području se prema riječima ministra Mirjanića provode četiri projekta. „U toku je izgradnja i rekonstrukcija obodnih kanala Osorna –Ljevčanica i Jurkovica-Jablanica, a očekuje se rekonstrukcija savskog nasipa u dužini 5 km i nabavka novih pumpi za tri crpne stanice na području opštine“ rekao je Mirjanić. U sve to biće uložena značajna sredstva istakao je resorni ministar koji je zajedno sa načelnikom Latinovićem, ministrom unutrašnjih poslova RS, Radislavom Jovičićem, direktorom policije, Gojkom Vasićem i vršiocem dužnosti direktora Republičke uprave Civilne zaštite Veseljkom Elezom obišao Crpnu stanicu Liman.\nViše iz kategorije: « Stanovnici Senjaka i dalje se bore sa vodom\tObilježena godišnjica 16. Krajiške motorizovane brigade »


Lokalne konsultacije - Resursni Centar\nUnapređenje kapaciteta NVO\n16.12. 2019. godine, 11h, sala Skupštine Opštine Bijelo Polje\nResursni centar za organizacije civilnog društva je 16. decembra 2019. godine organizovao konsultacije za lokalne NVO iz opština Mojkovac, Bijelo Polje, Plav i Berane na temu “Unapređenje kapaciteta NVO” . Konsultacije su održane u sali Skupštine Opštine Bijelo Polje.\nSastanak je bio prilika da se razmotri trenutne mogućnosti i potrebe NVO za unapređenjem kapaciteta sa ciljem da se NVO osnaže da na što profesionalniji i kvalitetniji način pružaju usluge građanima Crne Gore i učestvuju u procesu donošenja odluka. Resursni centar je iskoristio ovu priliku da prikupi informacije potrebne za sačinjavanje Kataloga obuka za 2020. godinu. Predstavljen je plan aktivnosti RC i događaji u okviru kojih NVO mogu uzeti učešće. Lokalni resursni centar „Bjelopoljski demokratski centar“ je pozvao NVO na saradnju i predstavio usluge koje pruža.\nFinansiranje NVO iz lokalnog budžeta\n28.10. 2019. godine, sala Skupštine Opštine Bijelo Polje\nPotpredsjednik opštine Bijelo Polje Ernad Suljević je otvorio konsultacije. On je u svom govoru istakao podršku koju opština Bijelo Polje pruža nevladinim organizacijama, rast iznosa finansijske podrške iz godine u godinu te otvorenost opštine za buduću saradnju.\nNa konsultacijama su kao problemi prepoznati: Postojanje fantomskih NVO koje nisu vidjlive u javnosti, ne zna se za njih i njihove projekte, a odnose sredstva na lokalnim konkursima; Nedostatak kapaciteta NVO za pisanje projekata koji se oslanjaju na lokalne akcione planove; Nevladine organizacije se ne udružuju što je od strane prisutnih prepoznato kao neophodno ukoliko žele da sprovode veće projekte i doprinesu na većem nivou; Predstavnici opštine Berane istakli su da je angažovanje nezavisnih procjenjivača nepotrebno jer nisu iz opštine u kojoj se sprovodi konkurs pa ne poznaju prilike a za njihovo angažovanje je potrebno izdvojiti veći iznos novca koji je bolje raspodijeliti nevladinim organizacijama; Komisija koja odlučuje o projektima nema iskustva i znanja o samom projektnom ciklusu i kao takva ne bira prave projekte koje bi podržala; Opštine izdvajaju male iznose za NVO; opštine prepisuju konkurse i ne definišu jasno prioritete; Finansiranje NVO nije obavezno pa npr u opštini Bijelo Polje 2017. godine nije bilo raspodjele sredstava a ta sredstva nisu prebačena za sledeću godinu; Nije definisan postotak lokalnog budzeta koji se izdvaja za NVO; Institucionalna podrška opštine bijelo Polje od 150eur za NVO koje se bave osobama sa invaliditetom i djecom sa smetnjama u razvoju je mala ali od pomoći; NVO koje pružaju podršku osobama sa invaliditetom i djecom sa smetnjama u razvoju suočavaju se sa gašenjem i neophodna im je stalna podrška opštine; Licenciranje socijalnih usluga ( za sami proces licenciranja potrebna su velika finansijska sredstva koje nevladine organizacije koje pružanju podršku ranjivim grupama kao što su osobe sa invaliditetom, djeci sa smetnjama u razvoju, ženama žrtvama nasilja itd. nemaju).\nOpštine da odrede tačan postotak budzeta koji će izdvojiti za NVO\nOpštine da jasnije postave prioritete u konkursima i da samo finansiraju one projekte koji će dati doprinos u toj oblasti\nČlanovi kosmisija da prođu obuku o ocjenjivanju projekata\nNVO da izgrade kapacitete i prođu obuke o pisanju projekta na lokalnom nivou\nNVO da se umrežavaju\nOpština Bijelo Polje da organizuje sastanak sa NVO na kojem će se razmotriti ovećanje institucionalne podrške namjijenjene NVO koje pružaju usluge djeci sa smetnjama u razvoju i osobama sa invaliditetom.\nLokalne konsultacije na temu\n„Uticaj Covid 19 na rad NVO“\nResursni centar za organizacije civilnog društva organizovao je lokalne konsultacije sa nevladinim organizacijama iz opština Bar i Ulcinj. Konsultacije su organizovane u prostorijama lokalnog resursnog centra „Novi horizonti“ a na njima je učestvovalo 20 predstavnika/ca lokalnih nevladinih organizacija.\nNa konsultacijama je predstavljeno istraživanje Centra za razvoj nevladinih organizacija o uticaju Covid 19 na rad NVO i diskutovalo se o trenutnim izazovima sa kojima se lokalne NVO susreću. Neki od najvećih problema su nedostatak finansijskih sredstava, kašnjenje institucija sa odgovorima na upite NVO, neizvjesnost o toku projekta i tome da li će donatori prihvatiti kašnjenje u izvršenju, manjak informacija u toku prijavljivanja na konkurse ministarstava.\nResursni centar daMinistarstvu javne uprave predstavi probleme sa kojima se NVO iz opština Bar i Ulcinj susreću\nUspostaviti komunikaciju sa lokalnim samoupravama\nUnaprijediti kapacitete NVO za pisanje projekata, sprovođenje inicijativa i dugoroočnog planiranja.\nFinansiranje projekata i programa NVO iz državnog budžeta\nGodina dana primjene novih zakonskih rješenja\nResursni centar za razvoj organizacija civilnog društva u Crnoj Gori je 20. februara 2019. godine sa početkom u 10h u Hotelu Centre Ville u Podgorici održao konsultacije na temu Finansiranje projekata i programa NVO iz državnog budžeta – Godina dana primjene novih zakonskih rješenja.\nDogađaj su otvorile Ana Novaković, izvršna direktorka CRNVO-a, i Marija Hajduković generalna direktorica Direktorata za dobru javnu upravu i djelovanje nevladinih organizacija.\nCilj konsultacija je bio, da na osnovu argumenata, egzaktnih nalaza o dosadašnjoj primjeni zakona, evidentiraju dobre strane i nedostaci novog sistema finansiranja, te obezbijede konkretni prijedlozi za unaprijeđenje, gdje je potrebno.\nKonsultacije su bile prilika da posebno predstavnici/ce nevladinog sektora i Vlade razmijene mišljenja o tome u kojoj mjeri sredstva iz državnog budžeta omogućavaju efikasnu implementaciju projekata NVO i doprinose održivosti projekata od javnog interesa, te servisa nevladinih organizacija.\n„Značajne normativne izmjene u dijelu finansiranja projekata i programa NVO iz državnog budžeta, u skladu sa Zakonom o nevladinim organizacijama,donijete su u junu 2017. godine i to po prvi put propisivanjem procenta sredstava koja se izdvajaju iz tekućeg državnog budžeta za pomenute namjene. Dvije godine programiranja su završene i sada paralelno pratimo realizaciju Odluke o utvrđivanju prioritetnih oblasti od javnog interesa i visine sredstava za finansiranje projekata i programa nevladinih organizacija u 2018. godini i Odluke za 2019. godinu, istakla je u uvodnom dijelu v.d. generalna direktorica za dobru javnu upravu i djelovanje NVO, Marija Hajduković.\nDogađaju je prisustvovalo preko 120 predstavnika/ca Vlade, Delegacije Evropske unije u Crnoj Gori, ambasada, lokalnih samouprava, NVO, članova/ca komisija za raspodjelu sredstava i donatora.\nKonsultacije su jedna od aktivnosti projekta Resursni centar za organizacije civilnog društva u Crnoj Gori koji Centra za razvoj nevladinih organizacija (CRNVO) sprovodi u partnerstvu sa NVO Bonum iz Pljevalja, NVO Nada iz Herceg Novog, Novi horizont iz Ulcinja i Bjelopoljskog demokratskog centra. Projekat finansira Evropska unija, a kofinansiran je od strane Ministarstva javne uprave.


Analiza početne obuke i stručnog usavršavanja sudija i tužilaca u Bosni i Hercegovini | Pravna Hronika\nOd 29. do 31. maja 2017. godine sudije Eric Minnegheer i Estelle Cros iz Francuske, te sudija Lennart Johansson iz Švedske su, u svojstvu eksperata Evropske komisije, izvršili analizu početne obuke i stručnog usavršavanja sudija i tužilaca u Bosni i Hercegovini. Najznačajniji nalazi o sistemu edukacije predstavljeni su u posebnom izvještaju koji će omogućiti Evropskoj komisiji ocjenu sistema obuke sudija i tužilaca u našoj zemlji, ocjenu godišnjih planova i programa obuke, te kakav uticaj sistem edukacije ima na izgradnju i jačanje profesionalizma i nezavisnosti pravosuđa u Bosni i Hercegovini. Eksperti su prilikom analize u obzir uzeli međunarodne i evropske standarde edukacije pravosudnih kadrova, unutrašnje uređenje Bosne i Hercegovine, relevantnu pravnu i drugu dokumentaciju, kao i informacije dobivene od korisnika obuke, te predstavnika institucija koje organizuju i nadziru edukaciju.\nEksperti su dali i određene preporuke za unapređenje sistema koje se mogu realizovati u okviru postojećeg pravnog okvira koji je ocijenjen da može biti adekvatan za izgradnju efikasnog i održivog sistema pravosudne edukacije. Eksperti nisu predlagali reforme i mjere koje bi zahtijevale nova zakonodavna ili regulatorna rješenja zbog kompleksnosti unutrašnje podjele nadležnosti i uređenja Bosne i Hercegovine.\nKad je riječ o početnoj obuci sudija i tužilaca, eksperti su u izvještaju naveli da opšti nivo pravnog znanja nakon završenog studija prava, kako se čini, nije na nivou koji je poželjan za obavljanje funkcije sudije ili tužioca. Nove sudije i tužioci se mogu imenovati bez prethodne obuke i/ili prethodnog radnog iskustva u sudu ili tužilaštvu. Nakon imenovanja, nove sudije i tužioci prolaze obaveznu osmodnevnu početnu obuku koju organizuju centri za edukaciju. Međutim, ova početna obuka nema veze sa samom pozicijom na koju se imenuju nove sudije i tužioci, niti sa opštim praktičnim vještinama potrebnim za obavljanje ovih dužnosti. U stvari, ova osmodnevna obuka, koja se provodi u toku prve godine nakon imenovanja, se sastoji od prisustva radionicama koje centri za edukaciju imaju u svojoj ponudi za sudije i tužioce u okviru godišnjih programa početne obuke i stalnog stručnog usavršavanja. Dakle, novoimenovane sudije i tužioci ne prolaze istu početnu obuku. Nove sudije i tužioci mogu pojedinačno birati teme svoje obuke, stoga, početna obuka ne garantuje jednak nivo kompetencija za svakog polaznika obuke.\nZa otklanjanje navedene slabosti sistema, eksperti nisu preporučili osnivanje jedne Pravosudne akademije (u daljnjem tekstu Akademije) koja bi provodila početnu obuku za sve novoimenovane sudije i tužioce u Bosni i Hercegovini. Oni su naveli da iako je ovakav način provođenja početne obuke prisutan u državama regiona i šire, isti u ovom trenutku nije realan izbor zbog postojećeg zakonskog i političkog okvira, dok bi osnivanje Akademije u svakom od entiteta bilo neodrživo sa aspekta budžeta uzimajući u obzir ograničeni broj sudija i tužilaca koji se svake godine imenuju.\nUmjesto Akademije, preporučeno je da se u okviru početne obuke uvede sistem mentorstva u kojem bi sudije, odnosno tužioci sa više iskustva ili znanja, a koji rade u sličnoj oblasti ili dijele slična iskustva, pomagali i usmjeravali nove sudije i tužioce. Uvođenje ovakvog sistema podrazumijeva između ostalog razvoj strategije mentorstva, programa mentorstva i odgovarajuće metodologije koja mora imati naglašenu praktičnu dimenziju i poseban fokus na razvoj potrebnih vještina.\nKako se navodi u izvještaju sudije i tužioci moraju imati vještinu donošenja odluka, što zahtjeva ne samo izuzetno poznavanje prava i metoda rada, nego i sposobnost pravilnog korištenja ličnih vještina (npr. organizacionih i komunikacijskih sposobnosti i sl.). Eksperti preporučuju da se za učenje što više koriste aktivne metode i alati kao što su učenje kroz rad, posmatranje i razmišljanje, učenje formiranjem apstraktnih koncepata, te rješavanjem problema. Ove aktivne metode i alate trebaju primjenjivati efikasni mentori, koji moraju proći obuku za takve metode obuke.\nSistem mentorstva ne isključuje kraći vremenski period za rad u grupi, sa svim polaznicima, a radi zajedničke obuke, koja će osigurati usvajanje znanja o zajedničkim dnevnim poslovima i vrijednostima, te raspravu na temu sudijskih i tužilačkih poslova ili neku drugu temu.\nEksperti u izvještaju podcrtavaju važnost pravilnog utvrđivanja jasnih ciljeva početne obuke, jer će dugoročni rezultati obuke biti nepredvidljivi ako se ne razumiju razlozi za njeno provođenje. Stoga, u procesu određivanja ciljeva organizatori obuke trebaju moći odgovoriti na pitanje šta se očekuje da novoimenovani nauče da rade i kako to postići, kao i šta treba da znaju prvi dan u svom praktičnom radu.\nPrema mišljenju eksperata mentorstvo se mora fokusirati prije svega na učenje i razvoj zajedničkih vrijednosti, te treba obuhvatiti sve potrebe identifikovane na nivou institucije, kao i potrebe samog novoimenovanog, zbog čega je za uspješnost programa od izuzetne važnosti prethodna dubinska analiza potreba novoimenovanih za obukom. Ova analiza treba odgovoriti na pitanje sa kojim se izazovima novoimenovani susreću u njihovom svakodnevnom radu (identifikacija slabosti) i koje su to kompetencije koje novoimenovani trebaju razviti kako bi pravilno primjenjivali zakon.\nPodjednako važna komponenta programa je i njena evaluacija. Kako bi se osigurao kvalitet mentorskog programa, evaluacija edukatora i mentora, kao i evaluacija mentorskog programa moraju se smatrati sastavnim dijelom evaluacije programa početne obuke. Evaluacijom se treba utvrditi da li su zadovoljeni profesionalni standardi i dužnosti koje se zahtijevaju od edukatora i mentora u toku početne obuke. Eksperti preporučuju razvijanje vlastite metodologije koja bi se mogla temeljiti na povratnim informacijama od polaznika obuke, povratnim informacijama od rukovodstva, samoprocjene edukatora i mentora, te evaluacije koju će provoditi stručnjak za edukaciju i nauku o obrazovanju odraslih. Takođe je naglašeno da razvoj i provođenje početne obuke mora biti vršeno u koordinaciji sa sadržajem stručnog usavršavanja kako bi se osiguralo kontinuirano sticanje vještina.\nKada je riječ o programima stručnog usavršavanja u izvještaju se ističe da postoji opšta saglasnost među sagovornicima eksperata da su programi uglavnom teoretski i akademski, sa veoma malim brojem radionica za sticanje praktičnih vještina. Mnoge obuke su povezane sa usko stručnim temama sa kojima se većina sudija i tužilaca obično ne susreće (npr. ratni zločini, pranje novca, korupcija, organizovani kriminal, cyber kriminal itd.). Aktivnosti obuke ne odgovaraju stvarnim potrebama sudija i tužilaca, iako nadležni u pravosuđu mogu sa lakoćom utvrditi takve potrebe. Naime, programi se osmišljavaju na osnovu godišnjeg upitnika koji se šalje svim sudijama i tužiocima, koji mogu izraziti svoje interese, ali koji ne moraju nužno biti povezani sa pozicijama koje obnašaju i/ ili profesionalnim slabostima i poteškoćama na koje nailaze. Vlada opšte uvjerenje da su programi stručnog usavršavanja osmišljeni na način da se zadovolji obaveza edukacije, mnogo više nego da se unaprijede stručna znanja i vještine sudija i tužilaca.\nMetode obuke su prilično zastarjele. Odabir edukatora nije efektivno transparentan. Edukacija edukatora ne postoji. Aktivnosti obuke se osmišljavaju, razvijaju i provode ne samo od strane Centara za edukaciju nego i putem stručnih udruženja sudija i tužilaca i brojnih međunarodnih organizacija i donatora. Prisutan je nedostatak uvezanosti tih aktivnosti, kao i aktera koji provode edukacije za pravosuđe. Vrijeme koje sudije i tužioci treba da provode na obaveznom usavršavanju je u stvari mnogo duže od tri dana zbog aktivnosti obuke koje provode međunarodne organizacije i donatori. Odsustvo nadgledanja od strane domaćih pravosudnih organa po pitanju početne obuke i trajnog usavršavanja predstavlja faktor koji remeti aktivnosti sudova.\nPrema mišljenju eksperata kvalitetna analiza potreba za obukom podjednako je bitna i prilikom razvoja programa stručnog usavršavanja. Eksperti ističu da svi uslovi za razvoj efikasne politike procjene potreba za obukom već postoje, ali se ne koriste. Naime, utvrđivanje profesionalnih slabosti, nedostatka konkretnih kompetencija i praktičnih nedostataka je u rukama predsjednika sudova i glavnih tužilaca koji svakodnevno rade sa svojim sudijama i tužiocima i ocjenjuju njihov rad. Oni su stoga u poziciji da precizno utvrde potrebe za obukom na nivou institucije kojom rukovode, te je nužno da budu adekvatno uključeni u proces planiranja godišnjih programa obuke zajedno sa centrima za edukaciju i VSTV-om.\nJednom kada su potrebe pravilno identifikovane, te razvijeni programi stručnog usavršavanja u skladu sa ovim potrebama, moraju se utvrditi kompetencije odgovarajućih edukatora. Odabir edukatora se mora temeljiti na objektivnim kriterijima, bez ikakvog ličnog uticaja, a za edukatore se ne mogu pozivati sudije i tužioci koji nisu na spisku odabranih edukatora. Kada je riječ o međunarodnim edukatorima, potrebno je dogovoriti sa međunarodnim organizacijama, odnosno donatorima da se o njihovom izboru prvo razgovara sa centrima za edukaciju.\nEksperti naglašavaju da poznavanje neke teme nije dovoljno da bi se o istoj držala edukacija, jer edukacija odraslih zahtijeva specifične kompetencije koje se moraju naučiti. Zbog toga je preporučeno da se osmisle i realizuju kurseve o metodama i alatima za osiguranje efikasnog procesa učenja, sa fokusom na načela učenja za odrasle, uključujući sve faze ciklusa učenja: procjenu potreba za obukom, metode, tehnike i alate za pravilno osmišljavanje i provođenje edukacije, te nastavak edukacije.\nTakođe, sudije i tužioci trebaju pohađati obuke u skladu sa pravosudnim funkcijama koje obavljaju. Za odabir konkretne teme edukacije sudije i tužioci trebaju imati saglasnost predsjednika suda i glavnog tužioca, dok centri za edukaciju ne bi trebali moći registrovati kandidate za seminar ili radionicu bez saglasnosti nadređenih.\nEksperti nadalje preporučuju da se provodi kratkoročna i dugoročna evaluacija svih aktivnosti obuke, čime će se osigurati da programi obuke odgovaraju potrebama obuke, vodeći računa o pravosudnoj nezavisnosti. Za kratkoročnu procjenu eksperti predlažu upotrebu anonimnih upitnika kako bi se dobila reakcija polaznika i edukatora, odnosno njihovo razmišljanje i stav o edukaciji. Takođe se preporučuje da se procjena efekata učenja vrši anonimnim samotestiranjem polaznika, prije i nakon edukacije.\nZa potrebe dugoročne procjene, koja mjeri stepen unapređenja ponašanja i sposobnosti, eksperti preporučuju da se svake dvije godine pitaju predsjednici sudova ili glavni tužioci da li primjećuju promjene u svakodnevnom radu svojih sudija, odnosno tužilaca. Takođe se preporučuje da se pitaju učesnici obuke da li su oni u praksi koristili novostečena znanja.\nU izvještaju se takođe navodi da se aktivnosti edukacije kadrova u pravosuđu moraju provoditi pod nadzorom Visokog sudskog i tužilačkog vijeća BiH i u potpunoj saglasnosti sa analizom potreba za obukom. VSTV mora biti proaktivniji kada je riječ o politici edukacije nosilaca pravosudnih funkcija i mora u potpunosti vršiti nadležnosti koje su mu povjerene Zakonom. VSTV-u se takođe preporučuje usvajanje interne strategije koordinacije pružalaca edukacije, uključujući i donatore.\nU skladu sa akcionim planom koji je usvojen na sjednici VSTV-a od 27. i 28.11.2017. godine, nadležne institucije su započele aktivnosti na realizaciji navedenih preporuka eksperata Evropske komisije. Između ostalog, usvojen je Pravilnik o postupku određivanja i načinu rada konsultativnog tužioca za novoimenovane i druge tužioce. Do sada je dvanaest tužilaštava odredilo sedamnaest konsultativnih tužilaca koji će novoimenovanim tužiocima pružati stručnu podršku i usmjeravati ih u njihovom radu. Uvođenje adekvatnog modela mentorstva se takođe razmatra za novoimenovane sudije, te je u tom smislu zatraženo prezentiranje iskustava evropskih zemalja putem TAIEX seminara. Nadalje, u programima centara za edukaciju za 2018. godinu povećan je broj tema za novoimenovane sudije i tužioce i skoro sve su vezane za razvoj specifičnih vještina. Pokrenute su takođe aktivnosti da se o potrebama nosilaca pravosudnih funkcija za obukom razgovara na godišnjoj konferenciji predsjednika sudova i glavnih tužilaca, kao i aktivnosti vezane za unapređenje procesa evaluacije obuke.\nVera Bjelogrlić i Šeila Imamović-Brković, Centar za sudsku dokumentaciju VSTV-a BiH\n← Pitanja u oblasti diskriminacije otvorena kroz edukacije u Centrima za edukaciju sudija i tužilaca u RS i FBiH Pregled aktualnih odluka Suda Europske unije za drugu polovicu 2017. →


DW: Lukašenko - šef države sa najdužim stažom Aleksandar Lukašenko, koji je na čelu Bjelorusije već 25 godina, šef je države sa najdužim stažom na post sovjetskom prostoru, a u analizi Deutsche Welle konstatuje da on na Zapadu nema više reputaciju "posljednjeg diktatora Evrope"\n10. 07. 2019. u 20:15 DW\nKada je 10. jula 1994. šef sovhoza, velike državne farme, izabran za prvog predsjednika Bjelorusije, bivša sovjetska republika na istočnoj granici Evropske unije bila je nezavisna tek tri godine.\nU to vrijeme Lukašenka su u narodu od milja zvali "Baćka" (otac), a kako ocjenjuje DW liderskom stilu oca nacije ostao je veran sve do danas.\nKako se navodi, često se čuje da je Lukašenko u svojoj zemlji sa oko 10 miliona ljudi održao neku vrstu "mini-Sovjetskog Saveza", a to se odnosi na relativno uspješan industrijski i poljoprivredni sektor koji ima koristi od državne podrške, a prije svega od političkog saveza s Rusijom.\nPredsjednik Bjelorusije voli da se u javnosti predstavlja kao sasvim običan čovjek, "blizak narodu", a DW piše da se on oslanja na obavještajnu službu KGB, koja u Bjelorusiji i dan-danas nosi to ime, kao nekada u Sovjetskom Savezu.\nPutem referenduma donio je izmjene zakona i ustava kako bi imao više ovlašćenja i neograničen reizbor - parlamentu je oduzeta moć, liberalna opozicija skrajnuta, mediji cenzurisani, neki opozicioni političari su nestali bez traga, protesti su bili ugušeni.\nNa Zapadu se Lukašenko smatrao "posljednjim diktatorom Evrope", međutim, ta vremena su prošla - nakon krize u Ukrajini u kojoj je on ostao neutralan i stekao međunarodni ugled zahvaljujući pregovorima o istočnoj Ukrajini u bjeloruskom glavnom gradu Minsku.\nPonovno približavanje Zapadu trebalo je da bude krunisano u februaru, kada je trebalo da učestvuje na Minhenskoj bezbjednosnoj konferenciji, ali to putovanje je otkazano malo pred sam događaj.\nLukašenko je od početka održavao bliske odnose s Rusijom - sa Borisom Jeljcinom, Putinovim prethodnikom, da bi 1997. osnovao zajedničku rusko-bjelorusku državu, uniju koja je do sada postojala više na papiru, a Bjelorusija je takođe bila osnivač Evroazijske ekonomske unije.\nMeđutim, posljednjih mjeseci Lukašenko je trpio sve vecći pritisak iz Moskve da se još više povežu, što je kako piše DW, dovelo do toga da Bjelorusija manje profitira od ruske nafte, od njene prerade i preprodaje Zapadu.\nNajveći izazov za Lukašenka tek predstoji - njegov odlazak sa vlasti.\nOn je nedavno najavio da će naredni predsjednički izbori biti održani kako je i planirano 2020. godine, kao i da bi mogao da se kandiduje.


Najviše srpskih penzionera u Nemačkoj, Austriji i Mađarskoj | Novosadski informativni portal 021\nNajviše srpskih penzionera u Nemačkoj, Austriji i Mađarskoj\nPenzije i ostala prava ostvarena u Srbiji isplaćuju se u 27 zemalja, a prima ih 13.114 korisnika širom sveta i još 49.479 penzija dobijaju građani u bivšim jugoslovenskim republikama.\nTokom 2021. godine po ovom osnovu je transferisano više od 1,74 milijarde dinara, a u Republičkom fondu za penzijsko i invalidsko osiguranje (PIO) kažu da se ove prinadležnosti isplaćuju tromesečno, zbog visokih administrativnih troškova i relativno niskih iznosa.\nKada je reč o bivšim jugoslovenskim republikama, PIO fond isplaćuje penzije i ostala prava za 49.479 korisnika, prema podacima za 2021. godinu.\nU državama nastalim na prostoru bivše SFRJ primanja iz Srbije u Republici Srpskoj dobija 12.743 korisnika, Hrvatskoj 12.572, Federaciji BiH 8.289 ljudi, Crnoj Gori 6.638, Severnoj Makedoniji 5.989 i Sloveniji 3.250 korisnika. Tokom prošle godine po ovom osnovu isplaćeno je više od 61,7 miliona evra.\nNajviše srpskih penzionera, ne računajući bivše republike, živi u Nemačkoj - 7.761 korisnika, slede Austrija sa 2.256 korisnika, Mađarska sa 1.101 korisnika, u Švedskoj je 285 korisnika, u Francuskoj 234, u Švajcarskoj 224, u Češkoj 140, u SAD 135 korisnika....U Brazil i Grčku šalje se po jedna penzija, u Meksiko dve, Tursku pet, na Novi Zeland šest.\nProsečna penzija koju na račune penzionera koji nemaju prebivalište u Srbiji, isplaćuje PIO fond je oko 100 evra.\n"Korisnicima penzija i novčanih naknada iz penzijskog i invalidskog osiguranja koji imaju prebivalište van teritorije Republike Srbije Fond je omogućio isplatu na devizni račun korisnika, otvoren kod poslovne banke u drugoj državi u kojoj korisnik ima regulisano prebivalište, uz troškove koje snosi korisnik, a u skladu sa poslovnom politikom banke", objašnjavaju u PIO fondu za Biznis.rs.\nKako navode, Republički fond PIO svojim korisnicima sa prebivalištem u inostranstvu isplaćuje penzije u inostranstvo preko domaće banke sa kojom ima potpisan ugovor, a ova banka dalje transferiše sredstva preko korespondentskih banaka do korisnika.\n21.03.2022\t• 18:13\nA novi srpski penzioneri sve trče da dočekaju penziju u Rusiji i u rubljama.\n21.03.2022\t• 09:25\nSve je lakse u kriptovalutama.


Canon ulazi na tržište produkcijskog štampanja fotografija – Personal magazin\nKompanija Canon Europe, globalni lider u rešenjima slike ulazi na evropsko tržište produkcijskog štampanja fotografija, lansiranjem produkcijskog inkjet štampača DreamLabo 5000. U skladu sa sopstvenom strategijom rasta koja podrazumeva širenje…\nKompanija Canon Europe, globalni lider u rešenjima slike ulazi na evropsko tržište produkcijskog štampanja fotografija, lansiranjem produkcijskog inkjet štampača DreamLabo 5000. U skladu sa sopstvenom strategijom rasta koja podrazumeva širenje poslovanja kroz diversifikaciju, DreamLabo 5000 označava Canonov prvi nastup na tržištu produkcijskog štampanja fotografija.\nIsporučujući nov standard kombinovanog kvaliteta fotografije i teksta sa visokom produktivnošću, ovaj uređaj uvodi na tržište produkcijskog štampanja fotografija revitalizujuću alternativu srebrohalidnoj tehnologiji.\nZahvaljujući vrhunskom kvalitetu, tržištima produkcije fotografije i štampanja-na-zahtev malog obima, nudi značajne nove mogućnosti za ostvarivanje prihoda.\nUlazak kompanije Canon na tržište produkcijskog štampanja fotografija predstavlja završni korak u strategiji da postane lider u oblasti digitalne fotografije. Sa tradicijom od 70 godina u domenu fotografije i 30 godina u domenu štampanja, Canon je jedina kompanija koja pokriva čitav spektar fotografije i štampanja, od ulazne do izlazne foto produkcije, i od kućnog štampanja manjeg obima do produkcijskog štampanja u industriji.\nRioiči Bamba, generalni direktor Canona za Evropu, Srednji Istok i Afriku, izjavio je: “Lansiranje ovog proizvoda označava novi poslovni pravac za Canon, i s ponosom najavljujemo, ne samo novi proizvod, već i tehnologiju koja će oživeti čitavu industriju i otvoriti nove, značajne poslovne mogućnosti. Sa proizvodom DreamLabo 5000, Canon postavlja nove standarde produkcijskog štampanja fotografija visokog kvaliteta i teksta visoke definicije.”\nOsnažujući i proširujući Canonovu postojeću inkjet tehnologiju, koju je uspešno primenjivao kod PIXMA stonih štampača i imagePROGRAF štampača velikih formata, DreamLabo 5000 koristi novorazvijenu glavu štampača velike gustine, koja omogućava štampanje formata širine 305 mm. Uz primenu Canon FINE tehnologije (fotolitografske konstrukcije sa inkjet mlaznicama), glava štampača postiže štampanje fotografija visokog kvaliteta i detaljnog teksta podržavajući široki izbor produkcije sa velikom dodatom vrednošću, od vrhunskih foto albuma, foto knjiga, foto kalendara, foto kolaža i sličnih opcija, do visoko kvalitetnih proizvoda štamapanja-na-zahtev, kao što su naručene brošure.\nŠiroka glava štampača postiže “One-pass” štampanje, koje zahteva samo jedno provlačenje štamparskog papira dok se glava štampača ne pomera. Kada se koristi u kombinaciji sa funkcijom automatskog dvostranog štampanja, DreamLabo 5000 može da odštampa fotoalbum od 20 strana A4 formata za samo 72 sekunde (ovaj prodizvod je namenjen samo za štampanje; za foto albume i produkciju štampanja-na-zahtev, neophodna je dodatna oprema za povezivanje) i 40 fotografija (102 x 152 mm) u minuti. Ovaj sistem takođe realizuje visoku produktivnost tako što je omogućena zamena papira i rezervoara s mastilom tokom štampanja, što umanjuje operativno vreme potrebno za produkcijsko štampanje.\nDreamLabo 5000 koristi sistem mastila od sedam boja kojim se postiže fina gradacija. Koristeći tehnologiju za procesuiranje slike koja podrazumeva upotrebu punog raspona Canonove jedinstvene skale boja za inkjet štampanje, novi štampač omogućava daleko superiornije predstavljanje boja od konvencionalnih srebro halidnih fotografija.\nDreamLabo 5000 biće dostupan u Evropi početkom 2012.\nCanon ulazi na tržište produkcijskog štampanja fotografija was last modified: March 8th, 2011 by Redakcija\nLansiran Biznis portal za preduzetnice iz Srbije i Nemačke\nSamsung lansira novu liniju objektiva iz serije NX


Poziv svim autorima CISAC-a širom sveta: podržite novo uređenje autorskih prava u Evropi\nEvropski parlament će, sledeće nedelje, glasati za najznačajnije zakone koji će imati velikog uticaja na autore i muzičke pisce u poslednjih 20 godina.\nObjavljen je Godišnji izveštaj CISAC-a za 2015. godinu\nMeđunarodna konfederacija autorskih društava i kompozitora CISAC je objavila Godišnji izveštaj za 2015. godinu.\nCISAC pozdravlja imenovanje Lorana Kontinija na mesto šefa Misije za kolektivnu zaštitu i autorska prava\nCISAC pozdravlja imenovanje gospodina Lorana Kontinija na mesto šefa Misije za kolektivnu zaštitu i autorska prava, od strane francuske vlade i Ministarstva spoljnih poslova. detaljnije »\nEvropski parlament prepoznaje važnost autorskih prava\nEvropski parlament u Strazburu usvojio je izveštaj Odbora za pravna pitanja koji revidira Infosoc direktivu (2001/29/EC). Evropsko udruženje društava autora i kompozitora (GESAC) je pomno pratilo usvajanje izveštaja i srdačno čestita Evropskom parlamentu na prepoznavanju brige o dobrobiti autora i o potrebi za oprezom pri pristupanju reformi autorskih prava. detaljnije »\nOve godine sastanci Generalne skupštine BIEM-a i CISAC-a održani su u Briselu 03. i 04. juna. Ovim sastancima su prisustvovali i predstavnici Sokoja - Aleksandar Kovačević, Ivan Brkljačić i Mirjana tešić Perović\nOvogodišnji sastanak održan je u aprilu mesecu u Tbilisiju, u prisustvu preko stotinu delegata iz većine evropskih društava. Kao predstavnici Sokoja skupu su prisustvovali Aleksandar Kovačević, direktor i Mirjana Tešić Perović, viši stručni saradnik za međunarodnu saradnju. Među zemljama, koje su podnele svoje nacionalne izveštaje, bila je i Srbija.\nRadionice za komunikacione veštine CISAC-a\nDvodnevni seminar, u organizaciji CISAC-a, održan je u Budimpešti početkom decembra meseca, pod nazivom Radionice za komunikacione veštine.\nNovi spot CISAC\nNajnoviji video spot, sa ključnim porukama CISAC o poštovanju i zaštiti autorskih prava, prikazan je u okviru izlaganja Cecile ROY, direktorke za komunikacije CISAC, na Evropskom komitetu u Beču, krajem aprila 2014. godine.\nSastanak Evropskog komiteta CISAC\nSastanak Evropskog Komiteta CISAC održan je u Beču, 29. i 30. aprila 2014. godine u prisustvu preko stotinu delegata iz većine evropskih autorskih društava.\nVeliki izazovi pred autorskim društvima u 2014. godini\nAutorska društva se suočavaju sa velikim izazovima ulaskom u 2014. godinu. I pored velikih promena izazvane digitalnim tržištem, kolektivno upravljanje autorskim pravima je efikasan model za sve stvaraoce. CISAC-ov poslednji izveštaj pokazuje rast od 2% od autorskih tantijema.\nNa najvećem svetskom sajmu muzičke industrije MIDEM 2014, koji je nedavno održan u Kanu, Žan Mišel Žar poznati kompozitor, producent i predsednik CISAC uzburkao je javnost uvodnim govorom.\nCISAC-ov seminar o dobroj praksi u upravljanju kolektivnim organizacijama i o odnosu nadzornih organa i organizacija za kolektivno upravljanje muzičkim pravima u centralnoj i istočnoj Evropi održan je u Budimpešti 27. i 29. novembra 2013. godine, u organizaciji mađarskog društva ARTISJUS.\nSvetski samit stvaralaca i Generalna Skupština CISAC i BIEM\nSvetski samit o zaštiti autorskih prava održan je ove godine u Vašingtonu 4. i 5. juna, a Generalna skupština CISAC i BIEM 6. i 7. juna. Kao predstavnici Sokoja, sastancima u Vašingtonu, prisustvovali su Dragan Brajović, Aleksandar Kovačević i Mirjana Tešić Perović\nNajava Svetskog samita o autorskom pravu\nSvetskom samitu o autorskom pravu, koji se upravo održava u Americi, prisustvuju i predstavnici Sokoja.\nOve godine dvodnevni sastanak Evropskog Komiteta ove međunardone organizacije, čiji je i Sokoj član, održan je u Bratislavi (Slovačka) 23. i 24. aprila 2013. godine u prisustvu gotovo stotinu delegata iz većine evropskih muzičkih autorskih društava. Sokoj je podneo svoj nacionalni izvešta u kome se naročito osvrnuo na donošenje novog Zakona o autorskom i srodnim pravima u Srbiji.\nCISAC pozdravlja predlog direktiva Evropske Unije\nCISAC Press release - Unaprediti pravila upravljanja autorskih društava i dobrobit online dozvola autorima širom sveta. CISAC pozdravlja predlog direktiva Evropske Unije za kolektivno upravljanje autorskog i srodnih prava i multiteritorijalne dozvole korišćenja muzičkih dela za online korisnike na domaćem tržištu.\nGeneralna skupština CISAC-a i BIEM-a\nSastanci Generalne skupštine CISAC-a i BIEM-a održani su u Dablinu (Irska) 07. i 08. juna. Ovim sastancima, kao predstavnici Sokoja, prisustvovali su Srđan Hofman, Aleksandar Kovačević i Mirjana Tešić Perović.\nSastanak Odbora za komunikacije CISAC održan je u Zagrebu\nDvodnevni sastanak Odbora za komunikacije CISAC održan je od 09. do 11. maja u Zagrebu.\nPreminuo je Robin Gib poznati umetnik i predsednik CISAC-a posle duge i teške bolesti.\nStudija o Bazi podataka o globalnom repertoaru\nProjekat "Baza podataka o globalnom repertoaru" započet je na zahtev Evropske komisije 2009. godine s ciljem da istraži kako se "Baza podataka o globalnom repertoaru" za muzička dela može napraviti i razvijati.\nPredstavnici Sokoja prisustvovali su Svetskom samitu o zaštiti autorskog prava, koji je održan u junu mesecu, u Vašingtonu, pod sloganom Nove granice za stvaraoce na tržištu.\nEvropski komitet CISAC-a\nEvropski komitet CISAC-a održan je krajem aprila u Švedskoj\nPred Svetski samit o autorskom pravu u Vašingtonu\nDvodnevni Svetski samit o autorskom pravu, koji se održava u junu mesecu u Vašingtonu, pod sloganom Nove granice za stvaraoce na tržištu, okupiće uticajne umetnike iz celog sveta, autorska društva, televizijske kompanije, internet provajdere, operatere mobilne telefonije, proizvođače hardvera, pravne eksperte i političare.\nKonferenciji u Vašingtonu prisustvovaće i predstavnici Sokoja.\nSva autorska muzička društva moraju poslovati u skladu sa Profesionalnim pravilima. CISAC je doneo set obavezujućih pravila, Profesionalna pravila, kako bi sve njegove članice delovale po najboljim poslovnim, administrativnim, finansijskim i tehničkim standardima.\nBendik Hofseth, norveški kompozitor, saksofonista i predsedavajući CIAM, poznat je kao član legendarnog jazz sastava "Steps Ahead". Hofseth-ova muzika prevazilazi jazz, klasičnu i popularnu muziku, što je i pokazao kroz 8 albuma koje je do sada izdao, i kroz veliki broj partitura koje je napisao za film, pozorište i televiziju. Istovremeno, obavlja funkciju predsednika Međunarodnog saveta autora muzike Cisac-a.\nReč "efikasnost" i u nešto manjoj meri "transparentnost" su neke od najčešće korišćenih i ponekad zloupotrebljenih reči/koncepata u poslovnom svetu u današnje vreme. Efikasnost je može opisati kao postizanje planiranih rezultata uz obezbeđivanje optimalne ravnoteže u troškovima, kvalitetu i vremenu, ističe Nicolas Motsatse, podpredsednika Odbora direktora CISAC-a.\nRobin Gibb: Stvaraocima je potrebno dati šansu da prežive (Stayin' Alive)*\nIntervju Robina Gibb-a (čuvenog kompozitora-tekstopisca grupe "Bee Gees" i Predsednika CISAC-a) objavljen 12. decembra 2007. u francuskim dnevnim novinama "Le Figaro".\n- Danas vam se obraćam, ne kao jedan od poznatih glasova grupe "Bee Gees", već u svojstvu Predsednika CISAC-a, i govorim u ime 2,5 miliona autora i kompozitora koje CISAC predstavlja...\nIzveštaj sa godišnjeg seminara CISAC/BIEM za društva Centralne i Istočne Evrope na temu: Pravila dobrog poslovanja: Odnos društava za kolektivno ostvarivanje autorskih prava i njihovog članstva. Seminar je održan u Budimpešti 15. i 16. novembra 2007. godine.\nZaključen bilateralni ugovor sa društvom EAU iz Estonije\nSokoj je zaključio bilateralni ugovor sa autorskim društvom EAU (Estonija) za prava javnog emitovanja, izvođenja i saopštavanja javnosti muzičkih dela.\nU Briselu je 30. i 31. maja 2007. održan prvi Samit CISAC-apod nazivom "Autori imaju prednost". Samitu je prisustvovalo preko 500 delegata i 76 govornika, među kojima su bili i predstavnici Sokoja. Dan po održanom Samitu, u Briselu su održane Generalna Skupština CISAC-a i Generalna Skupština BIEM-a.


Poziv MODEM Centra moderne i savremene umetnosti u Debrecinu za umetnike iz regiona – На вези\nWednesday, November 7, 2018 – 13:30 to Friday, November 23, 2018 – 23:45\nOpen call for artists – MODEM\nMODEM Centar za modernu i savremenu umetnost u Debrecinu u Mađarskoj poziva zainteresovane mađarske i umetnike iz regiona da se prijave za produkciju i prezentaciju novog umetničkog rada na izložbi koja će biti održana tokom proleća 2019. godine u tom gradu, koji namerava da se kandiduje za titulu Evropske prestonice kulture 2023.\nMODEM je kulturna institucija sa međunarodnim vezama koja ima dve glavne misije: izlaganje najznačajnijih mađarskih i međunarodnih umetničkih dela 20. veka i reprezentativno predstavljanje aktualnih škola i progresivnih napora savremene vizualne umetnosti i kulture, kao i najcenjenijih mađarskih, regionalnih i međunarodnih umetnika.\nMoguće učešće, prezentacija ili izvođenje umetničkog rada dotirano je sa skromnih 250 € (uslov je stvaranje novog umetničkog rada, instalacije ili performansa koji ostaje u vlasništvu umetnika). Organizatori pokrivaju i umerene regionalne putne troškove, a odabranim učesnicima izložbe dostupan je besplatan smeštaj u Debrecenu.\nIzložba radova odabranih umetnika predviđena je od 16. februara do 5. maja 2019. godine, a njeni kustosi su Kata Szalai i Vito Vojnits Purcsár.\nS obzirom na regionalni fokus i karakter izložbe, poziv je upućen pre svega umetnicima iz regiona, a posebno iz susednih zemalja, uključujući Slovačku, Ukrajinu, Rumuniju, Srbiju, hrvatsku, Sloveniju i Austriju.\nKustoske ideje, odnosno ključne reči na koje organizatori očekuju umetnički odgovor, reakciju i koncept su:\n– moja vlastita prisutnost\n– pokušati se kretati\n– drugde, drugačije, isto\n– ovo nije mesto\n– tačkaste tačke\n– izlazni putevi\n– između tačke\n– Idi, ostani, zaustavi se.\nRok za prijavljivanje je 23. novembar 2018.\nGrad Debrecin namerava da se kandiduje za titulu Evropske prestonice kulture 2023. godine, a MODEM je partner u tom nastojanju.\nViše detalja o konkursu i prijavljivanju moguće je naći OVDE.\n*Please find attached the Open call in English\n← [VIDEO] @MiikiAleksic : Falsifikovanje stvarnosti gledamo već sedam godina #SavezZaSrbiju @StrankaNarodna http://bit.ly/2AQXGVK\nMilijana Istijanović, CT →


Dodik: "BiH treba da nestane" : Nadlanu.com\nObjavljeno 24. jan 2014. / 13:41:40\nDodik je ponovio da je u BiH problem nemogućnost postizanja konsenzusa, pa i o pitanju Sejdić-Finci i da zna šta se raditi u Federaciji BiH, posebno u bošnjačkoj populaciji i zna koliko nevolja žele da nanesu RS.\n"Za BiH najbolje je da nestane i da jednog dana predstavnici RS neće otići u organe BiH", rekao je Dodik i ocenio da će BiH zavšiti kao i bivša Jugoslavija u kojoj u jednom momentu nisu funkcionisali savezni organi.\nTo što danas nije održana sednica Doma naroda Parlamentarne skupštine BiH, na kojoj je bilo predviđeno izjašnjavanje o zahtevu Veća ministara za razmatranje po hitnom postupku Predloga zakona o izmenama i dopunama Zakona o prebivalištu i boravištu državljana BiH, Dodik vidi kao odnos prema pitanju koje je snažno ispolitizovano u FBiH.\nI bolje je, kako je rekao, da se ne donosi taj zakon i da BiH “nestane, kada se ne može da uradi nešto što je logično i zakonito".\n"Samo neka se oni igraju!, poručio je Dodik bošnjačkim političarima.\nOn navodi da RS ima svoje zakone, koji regulišu tu oblast, a pokazuje se da sve što se donosi na nivou BiH ne može da funkcionira.\n"Tu se vidi i ambicija da se razgradi BiH predviđena "Dejtonom“ i pravi neka druga BiH", rekao je on.\nDodik je ocenio da je dejtonska BiH "već urušena silnim nametanjima odluka visokog predstavnika koji su navikli Bošnjake da traže više nego što piše u Ustavu BiH“.\n"To je najbolji način da uruše BiH i u tome ih samo mogu podržati"